

**Anul 2024 – numărul 5**

**29 ianuarie -2 februarie**

******

***Din conținutul acestui număr*:**

[Selecție de Acte normative apărute în Monitorul Oficial al României în perioada 29 ianuarie -2 februarie, 2024 3](#_Toc158013708)

[Comunicate de presă ale Guvernului României 5](#_Toc158013709)

[Acord privind încetarea protestelor fermierilor și transportatorilor 5](#_Toc158013710)

[Premierul Marcel Ciolacu: Reuniunea comună a Guvernelor României și Italiei este încă un prilej excelent să lucrăm împreună pentru cetățenii noștri și pentru a oferi noi pârghii de colaborare investitorilor din cele două țări 5](#_Toc158013711)

[Premierul Marcel Ciolacu: Pentru stabilitatea macroeconomică a României vom susține în continuare investițiile publice, combaterea evaziunii fiscale și reforma bugetară 6](#_Toc158013712)

[Consultări privind proiectul Planului de Acțiune în domeniul sănătății mintale 6](#_Toc158013713)

[Întrevederea dintre premierul Marcel Ciolacu și ministrul afacerilor externe al Republicii Turcia, Hakan Fidan 7](#_Toc158013714)

[Guvernul României participă la un dialog public-privat privind economia circulară, în colaborare cu International Finance Corporation (IFC) 7](#_Toc158013715)

[Consultări ale oficialilor Guvernului cu reprezentanți ai organizațiilor din domeniul taximetriei și al transportului alternativ 8](#_Toc158013716)

[Informaţie Europeană 9](#_Toc158013717)

[NOUTĂȚI – Informații UTILE 9](#_Toc158013718)

[MDLPA: Peste 481 milioane de lei vor finanța 35 de noi proiecte de infrastructură 9](#_Toc158013719)

[Măsura cu caracter temporar de combatere a creșterii excesive a prețurilor la unele produse agricole şi alimentare, prelungită pentru 60 de zile 10](#_Toc158013720)

[Consultări Publice 11](#_Toc158013721)

[Ministrul mediului, Mircea Fechet, a anunțat lansarea în consultare publică a proiectului de OUG privind dezvoltarea SUMAL 3.0 11](#_Toc158013722)

[Programul Sănătate: Ghidul pentru implementarea de soluții de cercetare de importanță strategică în domeniul medical, lansat în consultare publică 12](#_Toc158013723)

[MCID a publicat în transparență decizională versiunea actualizată a Strategiei Naționale în domeniul Inteligenței Artificiale 2024-2027 13](#_Toc158013724)

[MMAP: Proiectul pentru modificarea schemei de ajutor privind reducerea efectelor negative ale deşeurilor asupra mediului, lansat în consultare publică 14](#_Toc158013725)

[Noutăți privind programul Electric Up II 14](#_Toc158013726)

[Proiect de act normativ pentru susținerea activității crescătorilor de animale 15](#_Toc158013727)

[Apeluri – Finanțări 15](#_Toc158013728)

[AFIR: Informare privind publicarea noii versiuni a Cererii de finanțare aferentă intervenției DR-20 15](#_Toc158013729)

[Lansare apel IS331A Combaterea criminalității informatice, a pornografiei infantile prin internet, a fraudelor cu cărți de credit și a spălării banilor 16](#_Toc158013730)

[MCID anunță cea mai mare investiție făcută vreodată în cercetarea românească: 20 de centre de excelență în cercetare vor fi finanțate cu 1,6 miliarde de lei 17](#_Toc158013731)

[Departamentul pentru Relația cu Republica Moldova: A început sesiunea de finanțare nerambursabilă pentru anul 2024! 17](#_Toc158013732)

[Programul Sănătate: Apelul privind implementarea, asigurarea și controlul calității programului de screening pentru cancer colorectal a fost lansat! 18](#_Toc158013733)

[PR Vest: Noi modificări la ghidurile dedicate microîntreprinderilor care desfășoară activități în domeniul producției și serviciilor 18](#_Toc158013734)

[Fondul pentru Modernizare: S-au lansat apelurile pentru sprijinirea investițiilor de modernizare și reabilitare a rețelei de termoficare 19](#_Toc158013735)

[Șase apeluri noi de proiecte pentru eficientizarea energetică a clădirilor rezidențiale, lansate prin Programul Regional Vest 20](#_Toc158013736)

[AFIR: Prelungire sesiune de depunere pentru SCHEMA DE ENERGIE REGENERABILĂ 21](#_Toc158013737)

[Start pentru depunerea cererilor de acordare a grantului direct destinat producătorilor agricoli din sectorul vegetal 22](#_Toc158013738)

[PNRR 23](#_Toc158013739)

[PNRR: A doua listă intermediară a proiectelor admise la finanțare în cadrul apelului privind digitalizarea IMM-urilor 23](#_Toc158013740)

[PNRR: Apelul pentru finanțarea bibliotecilor pentru a deveni hub-uri de dezvoltare a competențelor digitale - runda 2 a fost prelungit! 24](#_Toc158013741)

[Calendarul apelurilor PNRR actualizat 24](#_Toc158013742)

[Din Actualitatea Europeană 24](#_Toc158013743)

[Comisia propune să li se permită fermierilor din UE să deroge timp de un an de la anumite norme agricole 24](#_Toc158013744)

[UE și partenerii sociali reuniți la Val Duchesse se angajează să consolideze dialogul social pentru a aborda provocările legate de forța de muncă 25](#_Toc158013745)

[Comisia Europeană salută acordul politic la care au ajuns astăzi Parlamentul European și Consiliul în privința revizuirii și consolidării standardelor de comercializare existente aplicabile mierii, sucurilor de fructe, gemurilor și laptelui. 27](#_Toc158013746)

[Comisia recomandă noi măsuri vizând cancere care pot fi prevenite prin vaccinare în cadrul Planului european de combatere a cancerului 29](#_Toc158013747)

[UE își reafirmă sprijinul comercial pentru Ucraina și Moldova 30](#_Toc158013748)

[Comisia salută acordul provizoriu pentru o gestionare mai riguroasă și mai eficientă din punctul de vedere al costurilor a apelor uzate urbane 31](#_Toc158013749)

[Comisia salută adoptarea unor norme ambițioase de limitare a gazelor fluorurate și a substanțelor care diminuează stratul de ozon 33](#_Toc158013750)

[Cotarea la bursele de valori europene: Consiliul și Parlamentul convin asupra unui nou act legislativ 34](#_Toc158013751)

[Mercurul: Consiliul este pregătit să înceapă discuțiile cu Parlamentul pentru a elimina complet utilizarea mercurului în UE 36](#_Toc158013752)

[Șoferii de autocare: Consiliul și Parlamentul ajung la un acord pentru îmbunătățirea condițiilor de muncă 37](#_Toc158013753)

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 29 ianuarie -2 februarie, 2024

**Monitorul Oficial, Partea I, nr. 77 / 29 Ianuarie 2024**

* Nr. **5891** / **30 August 2023**, Ministerul Educației - Ordin privind acordarea autorizației de funcționare provizorie pentru unitatea de învățământ preuniversitar de stat Liceul Tehnologic „Grigore Moisil“ Deva din municipiul Deva, județul Hunedoara.

**Monitorul Oficial, Partea I, nr. 79 / 29 Ianuarie 2024**

* Nr. **3040** / **10 Ianuarie 2024**, Ministerul Educației / Nr. **670** / **18 Ianuarie 2024**, Ministerul Dezvoltării, Lucrărilor Publice și Administrației / Nr. **114** / **16 Ianuarie 2024**, Ministerul Sănătății- Ordin pentru aprobarea Procedurii privind predarea-preluarea personalului medical de specialitate din unitățile de învățământ preuniversitar de stat, inclusiv din unitățile de învățământ special de stat, și a celui din creșele publice arondate unităților de învățământ preuniversitar de stat în structura de personal medico-sanitar angajat de autoritățile administrației publice locale.

**Monitorul Oficial, Partea I, nr. 80 / 29 Ianuarie 2024**

* Nr. **13** / **25 Ianuarie 2024**, Guvernul României - Ordonanță privind instituirea unei scheme de ajutor de stat pentru susținerea activității crescătorilor din sectorul bovinelor de carne și al bubalinelor, în contextul crizei provocate de agresiunea Rusiei împotriva Ucrainei.

**Monitorul Oficial, Partea I, nr. 81 / 29 Ianuarie 2024**

* Nr. **3** / **25 Ianuarie 2024**, Guvernul României - Ordonanță de urgență pentru modificarea și completarea Ordonanței de urgență a Guvernului nr. 19/2022 privind unele măsuri referitoare la garanțiile de bună execuție constituite în cadrul contractelor de achiziție publică și al contractelor sectoriale și pentru abrogarea Legii nr. 69/2016 privind achizițiile publice verzi.
* Nr. **47** / **25 Ianuarie 2024**, Guvernul României - Hotărâre pentru modificarea anexelor nr. 1 și 2 la Hotărârea Guvernului nr. 685/2022 privind instituirea regimului de arie naturală protejată și declararea ariilor speciale de conservare ca parte integrantă a rețelei ecologice europene Natura 2000 în România.
* Nr. **51** / **25 Ianuarie 2024**, Guvernul României - Hotărâre privind acordarea prestațiilor sub forma biletelor de tratament balnear, pentru anul 2024, prin sistemul organizat și administrat de Casa Națională de Pensii Publice.
* Nr. **55** / **25 Ianuarie 2024**, Guvernul României - Hotărâre pentru completarea Hotărârii Guvernului nr. 1.174/2014 privind instituirea unei scheme de ajutor de stat pentru reducerea accizei la motorina utilizată în agricultură.

**Monitorul Oficial, Partea I, nr. 82 / 29 Ianuarie 2024**

* Nr. **4** / **25 Ianuarie 2024**, Guvernul României - Ordonanță de urgență pentru stabilirea unor măsuri de sprijin cu caracter temporar, destinate producătorilor agricoli în scopul gestionării efectelor fenomenului de secetă pedologică din anul 2023 și ca urmare a agresiunii Rusiei împotriva Ucrainei.

**Monitorul Oficial, Partea I, nr. 87 / 30 Ianuarie 2024**

* Nr. **3255** / **21 Decembrie 2023**, Ministerul Mediului, Apelor și Pădurilor - Ordin privind aprobarea Planului de management și Regulamentului Parcului Natural Grădiștea Muncelului-Cioclovina și al ariilor naturale protejate suprapuse cu acesta.

**Monitorul Oficial, Partea I, nr. 88 / 30 Ianuarie 2024**

* Nr. **546** / **25 Ianuarie 2024**, Ministerul Muncii și Solidarității Sociale - Ordin pentru aprobarea modelului formularului raportului de sinteză privind validarea și verificarea cererii de acordare a venitului minim de incluziune, precum și pentru aprobarea modelelor de dispoziții ale primarului privind aprobarea sau respingerea dreptului la venitul minim de incluziune, precum și pentru modificarea, suspendarea și încetarea dreptului la venitul minim de incluziune în baza Legii nr. 196/2016 privind venitul minim de incluziune.

**Monitorul Oficial, Partea I, nr. 89 / 31 Ianuarie 2024**

* Nr. **812** / **29 Ianuarie 2024**, Departamentul pentru Relația cu Republica Moldova - Ordin pentru aprobarea ghidului și a documentarului de finanțare nerambursabilă - D.R.R.M. 2024.

**Monitorul Oficial, Partea I, nr. 92 / 31 Ianuarie 2024**

* Nr. **24** / **31 Ianuarie 2024**, Guvernul României - Ordonanță pentru modificarea și completarea Legii nr. 152/1998 privind înființarea Agenției Naționale pentru Locuințe.
* Nr. **61** / **31 Ianuarie 2024**, Guvernul României - Hotărâre privind alocarea unei sume din Fondul de rezervă bugetară la dispoziția Guvernului, prevăzut în bugetul de stat pe anul 2024, pentru unele unități administrativ-teritoriale.

|  |  |  |  |  |
| --- | --- | --- | --- | --- |
| **Nr.crt.** | **Denumirea judeţului** | **Tip U.A.T. Municipiu — M** | **U.A.T.** | **Suma alocată (mii lei)** |
|  | **Hunedoara total**, **din care:** |  |  | **75.741** |
| 29 | Hunedoara | M | Deva | 74.756 |
| 30 | Hunedoara | M | Lupeni | 266 |
| 31 | Hunedoara | M | Vulcan | 719 |

**Monitorul Oficial, Partea I, nr. 93 / 31 Ianuarie 2024**

* Nr. **5** / **31 Ianuarie 2024**, Guvernul României - Ordonanță de urgență pentru modificarea și completarea Ordonanței de urgență a Guvernului nr. 67/2023 privind instituirea unei măsuri cu caracter temporar de combatere a creșterii excesive a prețurilor la unele produse agricole și alimentare, precum și pentru modificarea și completarea unor acte normative.

**Monitorul Oficial, Partea I, nr. 95 / 1 Februarie 2024**

* Nr. **611** / **31 Ianuarie 2024**, Ministerul Economiei, Antreprenoriatului și Turismului - Ordin privind modificarea procedurii de implementare a Programului național multianual pentru dezvoltarea culturii antreprenoriale în rândul femeilor manager din sectorul IMM, aprobată prin Ordinul ministrului antreprenoriatului și turismului nr. 1.314/2022.
* Nr. **612** / **31 Ianuarie 2024**, Ministerul Economiei, Antreprenoriatului și Turismului - Ordin privind modificarea Procedurii de implementare a schemei de ajutor de minimis prevăzute în cadrul Programului de dezvoltare a activităților de comercializare a produselor și serviciilor de piață, aprobată prin Ordinul ministrului economiei, antreprenoriatului și turismului nr. 603/2023.
* Nr. **613** / **31 Ianuarie 2024**, Ministerul Economiei, Antreprenoriatului și Turismului - Ordin privind modificarea pct. 7 lit. g) din procedura de implementare a schemei de ajutor de minimis prevăzute în cadrul Programului de accelerare a dezvoltării întreprinderilor mici și mijlocii, aprobată prin Ordinul ministrului economiei, antreprenoriatului și turismului nr. 1.341/2023.
* Nr. **614** / **31 Ianuarie 2024**, Ministerul Economiei, Antreprenoriatului și Turismului - Ordin privind modificarea Procedurii de implementare a schemei de ajutor de minimis prevăzute în cadrul Programului național multianual de microindustrializare, aprobată prin Ordinul ministrului economiei, antreprenoriatului și turismului nr. 598/2023 .
* Nr. **618** / **31 Ianuarie 2024**, Ministerul Economiei, Antreprenoriatului și Turismului - Ordin privind modificarea Procedurii de implementare a Programului pentru stimularea înființării întreprinderilor mici și mijlocii „Start-up Nation - ROMANIA“, aprobată prin Ordinul ministrului antreprenoriatului și turismului nr. 1.111/2022.

**Monitorul Oficial, Partea I, nr. 96 / 1 Februarie 2024**

* Nr. **69** / **31 Ianuarie 2024**, Guvernul României - Hotărâre privind aprobarea normelor metodologice pentru determinarea costului standard per antepreșcolar/preșcolar/elev, pentru finanțarea de bază a unităților de învățământ preuniversitar particular și confesional acreditate și autorizate, fără taxă.

**Monitorul Oficial, Partea I, nr. 97 / 1 Februarie 2024**

* Nr. **63** / **31 Ianuarie 2024**, Guvernul României - Hotărâre pentru completarea art. 3 din anexa nr. 1 la Hotărârea Guvernului nr. 717/2009 privind aprobarea normelor de implementare a programului „Noua casă“.
* Nr. **70** / **31 Ianuarie 2024**, Guvernul României - Hotărâre pentru aprobarea mecanismului de implementare a măsurilor de acordare a unui sprijin material pentru anumite categorii de persoane defavorizate, în perioada 2024-2027, regulile de acordare, modalitatea și frecvența măsurilor de sprijin, precum și instituțiile responsabile.

**Monitorul Oficial, Partea I, nr. 98 / 1 Februarie 2024**

* Nr. **68** / **31 Ianuarie 2024**, Guvernul României - Hotărâre privind aprobarea normelor metodologice pentru determinarea costului standard per antepreșcolar/preșcolar/elev, pentru finanțarea de bază a unităților de învățământ preuniversitar de stat.
* Nr. **572** / **25 Ianuarie 2024**, Ministerul Economiei, Antreprenoriatului și Turismului - Ordin pentru modificarea și completarea Ordinului ministrului antreprenoriatului și turismului nr. 330/2023 privind aprobarea Schemei de ajutor de minimis pentru participarea întreprinderilor cu activitate de turism la manifestările expoziționale, în pavilioanele naționale, standurile specializate ori miniexpozițiile la care participă în străinătate Ministerul Antreprenoriatului și Turismului.

**Monitorul Oficial, Partea I, nr. 101 / 2 Februarie 2024**

* Nr. **1861** / **2 Februarie 2024**, Ministerul Sănătății - Instrucțiune privind instituirea stării de alertă epidemiologică determinate de gripă.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Acord privind încetarea protestelor fermierilor și transportatorilor

Prim-ministrul Marcel Ciolacu și reprezentanții fermierilor și transportatorilor au semnat astăzi, la Palatul Victoria, un acord prin care încetează acțiunile de protest.

Premierul i-a invitat pe reprezentanții fermierilor și transportatorilor, care protestează la Afumați, la o nouă rundă de discuții, la sediul Guvernului.

Acordul semnat prevede ca luni, 5 februarie, prin decizia prim-ministrului Marcel Ciolacu, să se constituie un Comitet interministerial, la nivelul Cancelariei Prim-Ministrului, care să analizeze și să găsească cele mai bune soluții pentru revendicările protestatarilor.

Comitetul va fi format din reprezentanți ai ministerelor de resort și ai fermierilor și transportatorilor. Fiecare ministru va desemna câte un secretar de stat din subordinea sa, care să facă parte din comitet, și să gestioneze problemele semnalate. Spețele concrete care privesc un singur domeniu, vor fi gestionate la nivelul ministerului de resort, împreună cu partenerul social. Scopul Comitetului este soluționarea revendicărilor agricultorilor și transportatorilor și redactarea unor propuneri de soluții concrete pentru sectoarele economice în discuție.

În baza acestui acord, semnat din partea Guvernului de către șeful Executivului, Marcel Ciolacu, ministrul agriculturii și dezvoltării rurale, Florin Barbu, șeful Cancelariei Prim-Ministrului, Mihai Ghigiu, și consilierul de stat în cadrul Cancelariei Prim-ministrului Daniel Botănoiu, reprezentanții protestatarilor vor încheia acțiunile de protest atât în Capitală, cât și în teritoriu.

Decizia prim-ministrului Marcel Ciolacu privind înființarea acestui Comitet interministerial va fi publicată luni, 5 februarie, în Monitorul Oficial.

\*

Premierul Marcel Ciolacu: Reuniunea comună a Guvernelor României și Italiei este încă un prilej excelent să lucrăm împreună pentru cetățenii noștri și pentru a oferi noi pârghii de colaborare investitorilor din cele două țări

Premierul Marcel Ciolacu a avut astăzi, la Palatul Victoria, o întâlnire cu Ambasadorul Republicii Italiene în România, E.S. Alfredo Maria Durante Magnoni, în contextul apropiatei ședințe comune a celor două guverne, care va avea loc la Roma în perioada 14-15 februarie 2024.

”Reuniunea celor două Guverne este încă un prilej excelent să lucrăm împreună pentru cetățenii noștri și pentru a oferi noi pârghii de colaborare investitorilor din România și Italia. Aprofundarea cooperării economice și atragerea de investiții italiene în România sunt priorități ale relației bilaterale”, a afirmat premierul Marcel Ciolacu.

Discuțiile s-au concentrat asupra agendei bilaterale, temelor europene și securității regionale, un subiect de primă importanță fiind cooperarea economică între cele două state. În marja ședinței comune de guvern va avea loc și Forumul economic româno-italian, cu participarea a peste 100 de firme din domenii precum energie, infrastructură mare și apărare.

Italia este al doilea partener comercial al României, a doua piață de destinație a exporturilor românești și a doua țară de origine a importurilor în țara noastră.

În cursul anului trecut s-a înregistrat un nivel record al comerțului bilateral de peste 20 de miliarde de euro, cea mai mare valoare înregistrată în istoria schimburilor bilaterale.

În anul 2023, Italia s-a clasat pe locul 6 în topul investitorilor străini în România. Peste 70% din capitalul social al firmelor italiene este investit în companii românești din industrie și sectorul energiei.

\*

Premierul Marcel Ciolacu: Pentru stabilitatea macroeconomică a României vom susține în continuare investițiile publice, combaterea evaziunii fiscale și reforma bugetară

Investițiile masive din fonduri naționale și europene, măsurile de combatere a evaziunii fiscale prin digitalizarea ANAF și reformarea aparatului bugetar sunt soluții importante susținute de Guvernul României pentru menținerea stabilității macroeconomice și reducerea deficitului bugetar, a subliniat premierul Marcel Ciolacu la întrevederea cu delegația Fondului Monetar Internațional.

Întrevederea a avut loc la Palatul Victoria, la încheierea vizitei obișnuite a FMI dedicată analizei evoluţiei economice şi financiare şi de actualizare a perspectivelor macroeconomice ale României.

“Măsurile de reformă bugetară și instrumentele digitale de combatere a evaziunii fiscale decise la finalul lui 2023 și implementate de la începutul acestui an își vor face simțite efectele în următoarele luni. Printr-o colectare mai bună în România, vom continua reducerea deficitului”, a declarat prim-ministrul Marcel Ciolacu. “Semnalele pe care le avem deja pentru luna ianuarie sunt îmbucurătoare și am dori să rediscutăm proiecțiile împreună cu echipa FMI, după încheierea primului trimestru din 2024,” a adăugat prim-ministrul.

Premierul României a reconfirmat  că reforma aparatului bugetar continuă și se va finaliza la jumătatea acestui an, iar Guvernul va lucra în ritm susținut pentru a elabora în termen toate reformele stabilite în Planul Național de Redresare și Reziliență.

Măsurile luate de Guvernul României anul trecut au contribuit la menținerea stabilității macroeconomice, la reducerea deficitului bugetar și ale inflației peste estimările anterioare. Aceasta a fost una dintre concluziile experților FMI aflați în vizită la București în această perioadă.  
Delegația FMI a remarcat impactul pozitiv al volumului de investiții directe în economia României și a identificat în creșterea consumului intern o potențială sursă de creștere economică pentru anul în curs.

Cele două părți au fost de acord că ținerea sub control a deficitului rămâne principala provocare a Guvernului pe termen mediu.

Delegația FMI, condusă de Jan Kees Martijn a fost primită la Palatul Victoria de primul-ministru, Marcel Ciolacu, alături de vicepremierul Marian Neacșu, de ministrul Finanțelor, Marcel Boloș, ministrul Economiei, Radu Oprea și ministrul Investițiilor și Proiectelor Europene, Adrian Câciu.

\*

Consultări privind proiectul Planului de Acțiune în domeniul sănătății mintale

Șeful Cancelariei Prim-Ministrului, Alexandru-Mihai Ghigiu, și consilierul de stat în cadrul Cancelariei Prim-Ministrului, Carmen Orban, au participat astăzi, la Palatul Victoria, la consultări privind proiectul Planului de Acțiune în domeniul sănătății mintale.

Discuțiile au avut loc în cadrul grupului de lucru interinstituțional constituit în cadrul Guvernului, care cuprinde peste 20 de instituții ale puterii executive, judecătorești, autorități autonome, structuri independente, structuri profesionale și societatea civilă, cu reprezentante ale Departamentului pentru Executarea Hotărârilor Curții Europene a Drepturilor Omului (CEDO) din cadrul Consiliului Europei.

Au fost purtate discuții substanțiale și constructive cu privire la proiectul Planului de Acțiune pentru perioada 2024 – 2029 pentru executarea hotărârilor Curții Europene a Drepturilor Omului în domeniul sănătății mintale. Principalele teme discutate au vizat abordările strategice, consolidarea structurilor statului competente în domeniu, dezvoltarea serviciilor de psihiatrie în comunitate, consolidarea sistemului de sprijin și protecție pentru persoanele cu dizabilități, măsurile legislative necesare, aspectele de infrastructură și condițiile materiale din unele spitale, politicile de resursele umane și consolidarea formării profesionale, colaborarea inter-instituțională, precum și aspecte de buget.

De asemenea, au fost analizate și identificate aspecte concrete de cooperare tehnică între autoritățile române și Consiliul Europei cu privire la unele măsuri propuse în proiectul de Plan și au fost trecute în revistă posibile surse europene și internaționale de sprijinire a statului român în domeniul sănătății mintale.

Potrivit obligațiilor asumate de România, Planul de Acțiune în domeniul sănătății mintale urmează a fi adoptat în cadrul Guvernului și transmis în perioada imediat următoare Comitetului de Miniștri al Consiliului Europei, în vederea avansării procedurilor privind executarea de către statul român a unor importante hotărâri ale CEDO în domeniul drepturilor și libertăților fundamentale ale persoanelor cu dizabilități sau cu probleme de sănătate mintală, cu implicații umanitare privind aceste categorii extrem de vulnerabile, relevante inclusiv din perspectiva respectării statului de drept.

\*

Întrevederea dintre premierul Marcel Ciolacu și ministrul afacerilor externe al Republicii Turcia, Hakan Fidan

Prim-ministrul României, Marcel Ciolacu, l-a primit astăzi, la Palatul Victoria pe ministrul afacerilor externe al Republicii Turcia, Hakan Fidan.

Convorbirile au evidențiat nivelul înalt al cooperării bilaterale pe multiple planuri: economic, comercial, al securității și apărării.

Întrevederea a constituit prilejul unei analize privind oportunitățile de investiții, cu precădere în sectorul medical, dar și pentru dezvoltarea rețelelor de transport și identificarea unor proiecte comune în domeniul energiei.

Discuțiile au reliefat interesul comun al României și Turciei pentru gestionarea provocărilor de securitate determinate de războiul din Ucraina și asigurarea stabilității la Marea Neagră. Cele două părți au subliniat importanța continuării cooperării în domeniul politico-militar.

De asemenea, premierul României și ministrul afacerilor externe al Republicii Turcia au convenit asupra actualizării Parteneriatului Strategic în cadrul unui Consiliu strategic interguvernamental la nivel înalt care urmează să fie întrunit în perioada următoare.

\*

Guvernul României participă la un dialog public-privat privind economia circulară, în colaborare cu International Finance Corporation (IFC)

Guvernul României se alătură ca partener de dialog cu sectorul privat pentru un atelier pe tema economiei circulare, care va avea loc la București pe 31 ianuarie, în colaborare cu Corporația Financiară Internațională (IFC). Acest eveniment reprezintă un nou pas către operaționalizarea Planului de Acțiune al României pentru Economia Circulară.

Obiectivul acestei colaborări este de a facilita dialogul public-privat între membrii Guvernului, miniștri, experți în sustenabilitate, executivi din sectorul privat și reprezentanți ai instituțiilor financiare, cu scopul de a avansa implementarea principiilor economiei circulare, de a crea strategii acționabile care să se alinieze cu Planul de Acțiune pentru Economia Circulară dezvoltat de Guvernul României. Colaborarea oferă un cadru în care experții guvernamentali din diverse ministere și Comitetul Național pentru Coordonarea Economiei Circulare pot interacționa direct cu liderii din sectorul privat.

„Eforturile noastre de colaborare cu diverși parteneri de interes din mediul de afaceri, ONG-uri și instituții academice, sunt esențiale pentru dezvoltarea economiei circulare ca o oportunitate economică semnificativă pentru România. Inițiative precum ”Circularitatea în Acțiune”, dezvoltate de IFC, ne permit să identificam soluții inovatoare pentru realizarea planurilor actuale ale Comitetului de Coordonare a Economiei Circulare. Contribuția entuziastă a sectorului privat cu recomandări pentru operaționalizarea comună a planurilor de economie circulară este deosebit de încurajatoare și demonstrează că avem o viziune comună în ceea ce privește circularitatea. Sper ca la sfârșitul acestui dialog, planurile noastre să se dovedească atât ambițioase, cât și practice, deci cu impact,” a declarat Mihaela Frasineanu, consilier de stat în Cancelaria Prim-Ministrului.

„Ca urmare a strategiei ambițioase și a planului de acțiune asociat privind economia circulară în România, sunt încântat să fiu martor la acest elan în dialogurile noastre public-private. Suntem deplin angajați să facem Planul de Acțiune pentru Economia Circulară o realitate și, în timp ce întreprindem peste 52 de acțiuni strategice ce au propriile planuri de acțiuni asociate, esența succesului nostru stă în efortul colectiv și entuziasmul împărtășit al tuturor partenerilor de interes. Inițiativa ”Circularitate în acțiune” demarată de IFC oferă atât o platformă pentru schimbul de idei, cât și un angajament proactiv și contribuții inovatoare ale sectorului privat. Împreună, nu doar planificăm, ci modelăm activ un viitor în care creșterea economică și pionieratul de mediu merg mână în mână”, a spus Laszlo Borbely, consilier de stat, Șeful Departamentului pentru Dezvoltare Durabilă.

Central în discuțiile din cadrul atelierului este „Raportul Circularitate în Acțiune Recomandări pentru Operaționalizarea Economiei Circulare în România”, dezvoltat în comun de IFC, GRUPUL FEPRA și PIVOT-C. Acest raport se va lansa oficial la workshop și este rezultatul unor consultări extinse cu reprezentanți din peste 70 de companii din sectoare cheie vizate de planul de economie circulară, asociații la nivel de industrie și reprezentanți ai autorităților locale, desfășurate din mai până în septembrie 2023. Raportul acoperă diverse aspecte ale economiei circulare, cum ar fi foi de parcurs sectoriale, mecanisme și instrumente financiare, construirea capacităților necesare pentru economie circulară, adoptarea de tehnologii inovatoare, armonizarea politicilor, parteneriate public-private, campaniile de conștientizare, hub-uri de inovare, cadre de evaluare și colaborare internațională. Raportul prezintă, de asemenea, exemple globale și cele mai bune practici, servind ca referință pentru integrarea unui plan național de economie circulară.

Colaborarea dintre Guvernul României și International Finance Corporation marchează un nou pas semnificativ în direcția aplicării efective a principiilor economiei circulare pe teritoriul României. Această inițiativă se aliniază cu strategia națională românească și corespunde directivelor Uniunii Europene în materie de economie circulară, stabilind un cadru pentru colaborare și sinergie între toți actorii implicați.

\*

Consultări ale oficialilor Guvernului cu reprezentanți ai organizațiilor din domeniul taximetriei și al transportului alternativ

Reprezentanți ai Guvernului au avut astăzi, la Palatul Victoria, o întâlnire cu membri ai organizațiilor și structurilor din domeniul taximetriei și transportului alternativ, în contextul protestelor declanșate de aceștia.

Cele două părți au avut un schimb de opinii cu privire la modalitatea de reglementare a activității din domeniul taximetriei și al transportului alternativ.

În cadrul întrevederii, reprezentanții taximetriștilor au reliefat în principal nemulțumirile față de modul în care sunt reglementate cele două activități, respectiv cea de taximetrie și cea de transport alternativ, solicitând îmbunătățirea cadrului legal în vederea asigurării unei concurențe loiale între prestatorii de servicii, având în vedere noile provocări care apar pe fondul evoluției tehnologiei și digitalizării.

Participanții la discuții au convenit ca, în perioada imediat următoare, să transmită Guvernului observațiile cu privire la modificarea legislației care le reglementează domeniul de activitate, iar în urma agregării observațiilor acestora, va fi stabilită o nouă întâlnire în același format.

La întâlnirea de la Palatul Victoria au participat, din partea Guvernului, consilierul de stat Minel Ivașcu, precum și alți oficiali din Ministerul Muncii, Ministerul Transporturilor, Ministerul Cercetării, Inovării și Digitalizării și Autoritatea pentru Digitalizarea României.

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției belgiene | **Președinția belgiană a Consiliului UE**  **1 ianuarie - 30 iunie 2024**  Sub deviza „Protejăm. Consolidăm. Pregătim.” Belgia se va axa pe șase domenii tematice pentru lucrările sale din timpul președinției:   * apărarea **statului de drept**, a **democrației** și a **unității** * consolidarea **competitivității** noastre * urmărirea unei **tranziții verzi și juste** * consolidarea **agendei** noastre **sociale și de sănătate** * protejarea **oamenilor** și a **frontierelor** * promovarea unei **Europe cu rol semnificativ în lume**   ***Belgia preia președinția Consiliului într-o perioadă dificilă. Este o adevărată onoare, dar și o responsabilitate. Evoluția Uniunii Europene nu a fost niciodată liniară. De multe ori, cele mai mari progrese s-au înfăptuit în momentele cele mai dificile. -*** *Alexander De Croo, prim-ministrul Belgiei, prezentarea priorităților politice ale președinției belgiene, 8 decembrie 2023*  Belgia va prelua președinția prin rotație a Consiliului pentru a 13-a oară; continuarea lucrărilor președinției anterioare (Spania) înainte de a preda ștafeta viitoarei președinții (Ungaria).  [Site-ul președinției belgiene](https://belgian-presidency.consilium.europa.eu/)  [Prioritățile președinției belgiene](https://belgian-presidency.consilium.europa.eu/en/programme/priorities/)  [Programul președinției belgiene](https://belgian-presidency.consilium.europa.eu/en/programme/the-belgian-presidency-programme/) |

🏵🏵🏵

NOUTĂȚI – Informații UTILE

MDLPA: Peste 481 milioane de lei vor finanța 35 de noi proiecte de infrastructură

 Ministrul Adrian-Ioan Veștea a semnat marți, 30 ianuarie 2024, 35 de noi contracte de finanțare prin Programul Național de Investiții „Anghel Saligny”.

Proiectele, în valoare totală de 481.322.870,98 lei, au ca obiective modernizarea infrastructurii rutiere, înființarea sau modernizarea sistemelor de alimentare cu apă potabilă, a rețelelor de canalizare menajeră, a stațiilor de pompare și a stațiilor de epurare, înființarea sau extinderea sistemelor de distribuție a gazelor naturale, precum și construirea sau modernizarea unor poduri.

Programul Național de Investiții „Anghel Saligny” vizează realizarea a peste 9.000 km de rețele de alimentare cu apă, 17.000 km de rețele de canalizare, 2.000 km de drumuri județene și 15.000 km de drumuri locale, precum și a 104 obiective de investiții, preluate din Programul Operațional Infrastructură Mare (POIM), pentru sisteme de distribuție a gazelor naturale.

**Documente**

[Lista contractelor semnate.xlsx](https://www.fonduri-structurale.ro/descarca-document/66034)

|  |  |  |  |  |  |
| --- | --- | --- | --- | --- | --- |
| **Nr. Crt.** | **ID** | **Județ** | **UAT** | **Denumire obiectiv de investiţii** | **Suma alocată** |
| **4** | 13994 | Hunedoara | Teliucu Inferior | Extindere reţea de alimentare cu gaze naturale în localităţile Cinciş-Cerna, Teliucu Superior, comun Teliucu Inferior, judeţul Hunedoara | 7.000.000,00 |
| **17** | 14658 | Hunedoara | Bretea Română | Înființare rețea de distribuție gaze naturale în comuna Bretea Română, județul Hunedoara | 34.390.216,57 |

Sursa: MDLPA

\*

Măsura cu caracter temporar de combatere a creșterii excesive a prețurilor la unele produse agricole şi alimentare, prelungită pentru 60 de zile

În Ședința Guvernului din 31 ianuarie 2024 a fost aprobată Ordonanţa de urgenţă ce modifică şi completează OUG nr. 67/2023 privind instituirea unei măsuri cu caracter temporar de combatere a creşterii excesive a preţurilor la unele produse agricole şi alimentare, precum şi pentru implementarea unor măsuri de sprijin.

***Prezentul act normativ instituie*** pentru sectorul agricultură şi industrie alimentară, ***măsura cu caracter temporar de combatere a creşterii excesive a preţurilor la unele produse agricole şi alimentare pentru o perioadă de 60 de zile, de la data intrării în vigoare a acesteia***.

*A fost modificată Anexa la ordonanţa de urgenţă, în sensul în care au fost eliminate orezul - bob rotund - cu gramaj cuprins între 0,5 şi 1,5 kg, cozonacul, bulionul de roşii, margarina, drojdia, carnea tocată şi au fost adăugate untul până la 250 grame şi magiunul până la 350 grame.*

Suplimentar a fost introdusă prevederea prin care au fost exceptate de la aplicarea prevederilor prezentei ordonanţe de urgenţă produsele agricole şi alimentare prevăzute în anexă, utilizate ca materii prime în procesul de producţie, prelucrare, procesare şi care fac obiectul relaţiilor comerciale dintre producător -procesator, procesator -procesator.

Totodată, în contextul introducerii unui nou sector prioritar referitor la eficienţa energetică în agricultură şi care conduce la posibilitatea finanţării unor investiţii strategice gestionate de organizaţiile de îmbunătăţiri funciare şi federaţiile de organizaţii de îmbunătăţiri funciare, este necesară modificarea articolului 6 din Legea nr. 138/2004 a îmbunătăţirilor funciare, republicată.

Propunerea de modificare este justificată de necesitatea introducerii în categoria de beneficiari privaţi a organizaţiilor de îmbunătăţiri funciare şi federaţiilor de organizaţii de îmbunătăţiri funciare, care vor putea accesa mai facil măsurile de sprijin finanţate din fonduri publice nerambursabile sau alte fonduri publice.

Modificarea va contribui la îndeplinirea obiectivelor privind eficienţa energetică si la implementarea proiectelor care au ca scop instalarea surselor regenerabile de energie la nivelul infrastructurii deţinută de aceştia, precum şi reabilitarea infrastructurii de irigaţii deţinute, ducând la reducerea utilizării combustibililor fosili ca sursă de energie precum şi la eficientizarea utilizării resurselor de apă. În plus, modificarea va permite ca această categorie de beneficiari să poată accesa şi alte fonduri, fără a se limita la un program anume.

*Actul normativ se adresează operatorilor* *economici din* *sectorul* *agroalimentar (procesatori,* *distribuitori, comercianţi), organizaţiilor de îmbunătăţiri funciare şi federaţiilor de organizaţii de îmbunătăţiri funciare.*

Reamintim că prin Ordonanţa de urgenţă nr. 67/2023 privind instituirea unei măsuri cu caracter temporar de combatere a creşterii excesive a preţurilor la unele produse agricole şi alimentare a fost introdusă măsura cu caracter temporar de combatere a creşterii excesive a preţurilor la unele produse agricole şi alimentare prin limitarea, pentru o perioadă de 90 de zile, a adaosurilor comerciale practicate în procesarea, distribuţia şi comercializarea acestor produse. Ulterior, prin Ordonanţa de urgenţă nr. 89/2023, termenul de aplicare a fost prelungit până la data de 31.01.2024.

Această măsură a determinat scăderea preţurilor pentru categoriile de produse prevăzute în anexa la ordonanţa de urgenţă şi, implicit, a crescut puterea de cumpărare a populaţiei. De asemenea, impactul pozitiv al prevederilor Ordonanţei de urgenţă a Guvernului nr. 67/2023 s-a reflectat în scăderea indicilor preţurilor de consum.

Sursa: MADR

🏵🏵🏵

Consultări Publice

Ministrul mediului, Mircea Fechet, a anunțat lansarea în consultare publică a proiectului de OUG privind dezvoltarea SUMAL 3.0

Ministrul mediului, apelor și pădurilor, Mircea Fechet, a susținut o conferință de presă, în cadrul căreia a anunțat dezvoltarea versiunii 3.0 a programului SUMAL, unic în Europa, care monitorizează în timp real trasabilitatea masei lemnoase pe teritoriul României. Alături de ministrul mediului, la conferință au participat directorul Serviciului de Telecomunicații Speciale, General ing. Ionel-Sorin Bălan și secretarul de stat din cadrul MMAP, Ionuț-Sorin Banciu. De asemenea, a fost prezentat bilanțul cu ocazia împlinirii a trei ani de funcționare a [SUMAL 2.0](https://www.mmediu.ro/app/webroot/uploads/files/SUMAL_26.01.2023.pdf).

Printre noutățile SUMAL 3.0 se numără: evoluția tehnologică a sistemului informatic, regândirea modului de preluare a avizului de pe un dispozitiv mobil pe altul, introducerea unor dispozitive mobile pentru utilizatori care să fie dedicate exclusiv aplicației SUMAL și care vor avea în permanență conexiunea la date și GPS pornită. De asemenea, pe toate mijloacele de transport înscrise în SUMAL vor fi montate a dispozitive de localizare în timp real, care nu vor putea fi manipulate de utilizatori.

*"SUMAL 2.0 a fost cel mai bun lucru care se putea întâmpla vreodată pentru pădurile din România. Spun asta pentru că acest sistem a schimbat total modul de supraveghere a tăierilor din pădurile țării, dar și a transporturilor de material lemnos pe drumurile României. De trei ani încoace, totul este digitalizat, totul este raportat în timp real în sistem, iar orice activitate care implică pădurile din România (exploatare, transport, depozitare) este dependentă 100% de SUMAL. Cu SUMAL 2.0 nu doar că știm dinainte unde vor avea loc exploatări forestiere, dar știm cu exactitate și când se vor întâmpla acestea! De când funcționează sistemul  SUMAL 2.0 au fost generate în medie 14.200 de avize pe zi. Asta înseamnă circa 5,14 milioane de avize pe an și 15,63 de milioane de avize în cei trei ani de funcționare”,*a subliniat ministrul mediului, apelor și pădurilor, Mircea Fechet.

De asemenea, ministrul mediului a amintit de proiectul, finanțat prin Planul Național de Redresare și Reziliență, care are 3 componente diferite interconectate între ele și cu viitorul SUMAL 3.0: monitorizarea prin intermediul imaginilor satelitare, supravegherea prin intermediul unui sistem de camere video, monitorizarea fondului forestier utilizând senzori LiDAR.

*„Prin faptul că echipa de dezvoltare de la STS a utilizat tehnologii moderne, de tip open-source, în dezvoltarea SUMAL 2.0, a generat o economie la bugetul de stat de aproximativ 12 milioane de euro. Astfel că, în proiectarea noului sistem, vom menține modelele de bună practică. SUMAL 3.0 înseamnă upgrade pe tehnologii, putere mai mare de procesare, eficiență a resurselor, o interacțiune mai bună a utilizatorilor cu aplicația și posibilitatea de a integra alte inițiative ale ministerului care vor conduce la protejarea mediului înconjurător. SUMAL este una dintre componentele de transformare digitală a României, alături de celelalte aplicații de utilitate publică despre care auzim tot mai des în ultimii ani că trebuie să fie interoperabile. Iar acesta va fi rolul Cloud-ului Privat Guvernamental al României: va oferi posibilitatea să avem sisteme informatice interoperabile, standardizate, sigure și eficiente pentru cetățean”,* a punctat directorul Serviciului de Telecomunicații Speciale, General ing. Ionel-Sorin Bălan**.**

*”Cred că este pentru prima dată când trebuie să ne mândrim și cu faptul că România poate da sfaturi și soluții concrete pentru  toate provocările cu care se confruntă domeniul pădurilor la nivel global. Este un lucru foarte bun, eforturile sunt recunsocute de Comisia Europeană, chiar dacă am plecat de la o provocare pe care România o are legată de tăierile ilegale, am ajuns în punctul în care suntem cu un proiect concret, coerent, finanțat, care are deja un plan de acțiune și, cu siguranță va duce sistemul într-o cu totul altă perspectivă. Rata de identificare a tăierilor ilegale prin sunat la 112 s-a îmbunătățit considerabil și este un proiect al tuturor. Nu ne dorim să monitorizăm doar tăierile ilegale, ci și modul în care pădurile României se dezvoltă. Și vă asigur că mai avem încă păduri, asta ca să răspundem  îngrijorărilor nelegitime că ne-am pierdut toate pădurile  României! Pentru că 14.000 de avize pe zi, înseamnă 14.000 de avize legale de lemn, și nu cred că trebuie să uităm lucrul acesta. România are încă păduri bine întreținute, cu toate provocările pe care le avem cred că putem veni cu bune practici și pentru alte țări*”, a declarat secretarul de stat din cadrul MMAP, Ionuț-Sorin Banciu.

Proiectul de OUG privind SUMAL 3.0 se află în consultare publică pe [site-ul MMAP](https://www.mmediu.ro/articol/proiect-de-ordonanta-de-urgenta-a-guvernului-privind-dezvoltarea-versiunii-3-0-a-sistemului-informational-integrat-de-urmarire-a-materialelor-lemnoase-precum-si-pentru-modificarea-unor-acte-normative/6751).

Sursa:MMAP

\*

Programul Sănătate: Ghidul pentru implementarea de soluții de cercetare de importanță strategică în domeniul medical, lansat în consultare publică

 Ministerul Investițiilor și Proiectelor Europene, prin Autoritatea de Management pentru Programul Sănătate, a publicat în data de 1 februarie 2024,  în consultare publică Ghidul Solicitantului pentru apelul de proiecte: P5 FEDR „Sprijin pentru implementarea de soluții de cercetare de importanță strategică în domeniul medical: genomică; boli netransmisibile (ex. dezvoltarea de soluții de cercetare pentru tratarea cancerelor);  vaccinuri, seruri și alte medicamente biologice” din cadrul Priorității 5: Abordări inovative în cercetarea din domeniul medical, FEDR, Obiectiv de politică 1, Obiectiv Specific RSO1.1.

Solicitanți eligibili:

* organizații publice de cercetare (care se încadrează în sistemul naţional de cercetare-dezvoltare, conform art. 7 din O.G. nr. 57/2002 privind cercetarea ştiinţifică şi dezvoltarea tehnologică, cu modificările și completările ulterioare) și care au responsabilități/ competențe în domeniile vizate genomică, vaccinuri, tratament cancer, precum:
* institute/centre de cercetare – dezvoltare;
* instituții de învățământ superior de stat acreditate.

Alocare totală pentru apelul de proiecte este de 210 milioane de euro.

În contextul apelului sunt susținute acțiuni, precum:

***OPERAȚIUNEA Aa) Proiect dedicat cercetării și/sau utilizării clinice: ex. producție de vaccinuri, seruri și alte medicamente biologice:***

* activități de CDI pentru dezvoltarea de produse biologice profilactice și terapeutice inovative (ex. vaccin gripal tetravalent, seruri terapeutice, probiotice și suplimente alimentare naturale);
* activități de transfer tehnologic pentru candidații de produse biologice din ariile pilot;
* integrarea inteligenței artificiale ca parte a procesului de obținere a produsului inovativ;
* dezvoltarea platformei de studii preclinice pe animale de laborator și certificarea acesteia ca unitate în regim de bună practică de laborator (GLP);
* dezvoltarea infrastructurii de cercetare necesare derulării acțiunilor, inclusiv structuri pentru stocarea materialului biologic (biobancă).

***OPERAȚIUNEA Ab) Proiect de cercetare în domeniul bolilor netransmisibile (ex. combaterea cancerului):***

* dezvoltarea unui aranjament experimental demonstrativ, complet bazat pe laseri de mare putere și fascicul gamma de mare intensitate pentru cercetări privind producerea de noi radiofarmaceutice;
* dezvoltarea unui aranjament experimental demonstrativ pentru cercetări privind noi proceduri de protonoterapie/ hadronoterapie;
* pilotarea/ testarea soluțiilor de cercetare.

***OPERAȚIUNEA Ac) Proiect pentru implementarea de soluții de cercetare în domeniul genomică:***

* activități de CDI în genomică, bioinformatică și alte științe omice și valorificarea rezultatelor produse și pilotarea testării genomice în regiunile mai puțin dezvoltate;
* crearea genomului național de referință, dezvoltarea bazei de date genomice națională și procesarea datelor genomice în vederea îmbunătățirii prevenției și diagnosticării în cancer, boli rare și alte afecțiuni;
* activități de CDI pentru prevenirea și detecția precoce în afecțiunile prioritare vizate precum cancer, bolile cronice netransmisibile, inclusiv predicția timpurie, identificarea de corelații între datele de imagistică medicală și date moleculare cu ajutorul platformelor de IA;
* activități de CDI care implică studii de genomică funcțională în vederea clasificării și exploatării acestora în scopuri diagnostice și terapeutice;
* dezvoltarea metodelor de translatare rapidă, inclusiv prin evaluarea tehnologiilor și a testelor, asigurarea calității, elaborarea standardelor, procedurilor și metodologiilor asociate;
* dezvoltarea capacității de CDI prin adaptarea infrastructurii naționale de CDI pentru secvențierea, stocarea, prelucrarea, analiza datelor genomice obținute, gestiunea volumelor mari de date (“data sharing”) clinice și biologice de calitate și integrarea acestora cu inițiativele europene similare.

Activități suport în scopul susținerii activităților de cercetare sprijinite.

Sunt susținute activități, precum:

* activitățile de cercetare și inovare (cercetare aplicată și inovare, inclusiv cercetare industrială, dezvoltare experimentală);
* activitățile de transfer tehnologic/de cunoștințe;
* activități de pilotare/ testare a soluțiilor de cercetare – investiții inițiale pentru introducerea rezultatelor cercetării, inovării și transferului tehnologic  în producție.

Propuneri și observații pot fi transmise pe adresa de email consultare.cercetare@mfe.gov.ro până la data de 22.02.2024, data încheierii procesului de consultare publică.

**Documente**

[P5 FEDR GS Operatiuni strategice predefinite cercetare.zip](https://www.fonduri-structurale.ro/descarca-document/66066)

Sursa: MIPE

\*

MCID a publicat în transparență decizională versiunea actualizată a Strategiei Naționale în domeniul Inteligenței Artificiale 2024-2027

Ministerul Cercetării, Inovării și Digitalizării (MCID) a publicat în transparență decizională versiunea actualizată a Strategiei Naționale în domeniul Inteligenței Artificiale (SN-IA) 2024-2027, însoțită de proiectul de Hotărâre de Guvern pentru adoptarea acesteia și Nota de fundamentare.

„*Ne-am asigurat că drepturile românilor vor fi protejate online. Strategia a beneficiat de o consultare publică extinsă, începând din septembrie 2023. Propunerile Comitetului Român pentru Inteligență Artificială și ale celorlalte organizații au fost temeinic analizate și sunt integrate. IA este viitorul economiei digitale globale, iar România va fi parte a acestui viitor, valorificând extraordinarul potențial al țării în IT și tehnologii emergente!*”, a precizat ministrul Digitalizării, Bogdan Ivan.

În elaborarea SN-IA au fost luate în considerare recomandări concrete formulate de organizațiile internaționale, recomandări ce vizează:

* Realizarea investițiilor în cercetarea și dezvoltarea în domeniul IA;
* Promovarea unui ecosistem digital pentru IA;
* Oferirea unui mediu politic propice pentru IA;
* Consolidarea capacității umane;
* Cooperarea internațională pentru IA de încredere.

SN-IA se bazează pe acțiunile concrete propuse la nivelul Uniunii Europene, dar este, de asemenea, ancorată în situația actuală și contextul românesc, atât în ceea ce privește IA, cât și domeniile conexe principale: cercetarea și dezvoltarea, inovarea, competitivitatea economiei, educația, digitalizarea administrației și a societății.

Proiectul de Hotărâre de Guvern, Nota de fundamentare, Strategia Națională  IA și Anexa 2 privind aprobarea Strategiei Naționale în domeniu Inteligenței Artificiale sunt accesibile la adresa <https://www.mcid.gov.ro/transparenta-decizionala-2/>.

Propunerile, sugestiile şi opiniile cu valoare de recomandare asupra proiectelor de acte normative se primesc **în termen de 10 zile de la data de 31 ianuarie 2024**, la adresa de email [consultare@mcid.gov.ro](mailto:consultare@mcid.gov.ro) sau la sediul Ministerului Cercetării Inovării și Digitalizării din str. Mendeleev, nr. 21-25, cod 010362, București.

Sursa:MCID

\*

MMAP: Proiectul pentru modificarea schemei de ajutor privind reducerea efectelor negative ale deşeurilor asupra mediului, lansat în consultare publică

 Ministerul Mediului, Apelor și Pădurilor a lansat miercuri, 31 ianuarie 2024, în consultare publică proiectul de Ordin al ministrului Mediului, Apelor și Pădurilor pentru modificarea Schemei de ajutor de stat regional pentru investiţii având ca scop reducerea efectelor negative ale deşeurilor asupra mediului şi reducerea consumului de resurse primare, aprobată prin Ordinul ministrului Mediului, Apelor și Pădurilor nr. 2269/2022.

Cetățenii, instituțiile și organizațiile interesate pot transmite opinii/propuneri/sugestii, în termen de 10 zile lucrătoare de la data publicării pe site a proiectului de act normativ, iar persoana de contact din cadrul Ministerului Mediului, Apelor și Pădurilor (Administrația Fondului pentru Mediu) este doamna Cătălina Iosub, adresă de e-mail: catalina.iosub@afm.ro

**Documente**

[Proiect pentru modificarea schemei de ajutor privind reducerea efectelor negative ale deşeurilor asupra mediului.zip](https://www.fonduri-structurale.ro/descarca-document/66046)

Sursa: MMAP

\*

Noutăți privind programul Electric Up II

 În vederea pregătirii unui nou ciclu de finanțare al Programului ELECTRIC UP, Ministerul Energiei a elaborat și publicat astăzi, 31 ianuarie 2024, proiectul de act normativ pentru modificarea Ordonanței de urgență nr. 159/2020 privind finanţarea întreprinderilor mici şi mijlocii şi domeniului HORECA pentru instalarea sistemelor de panouri fotovoltaice pentru producerea de energie electrică cu o putere instalată cuprinsă între 27 kWp şi 100 kWp necesară consumului propriu şi livrarea surplusului în Sistemul energetic naţional, precum şi a staţiilor de reîncărcare de minimum 22 kW pentru vehicule electrice şi electrice hibrid plug-in, aprobată cu modificări și completări prin Legea nr. 12/2022.

Conform notei de fundamentare, prin modificarea Ordonanţei de urgenţă nr. 159/2020 ***se urmărește mărirea limitei superioare a puterii instalate în sistemul de panouri fotovoltaice la 150 kWp*** pentru asigurarea consumului propriu, a consumului staţiilor de reîncărcare de minimum 22 kW pentru vehicule electrice şi electrice hibrid plug-in cu scopul reducerii emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic, precum și a consumului sistemului alternativ de încălzire/răcire, pentru creșterea gradului de utilizare a energiei produse din surse regenerabile în încălzire și răcire.

Totodată,***se modifică și cuantumul ajutorului de minimis acordat beneficiarilor întreprinderi mici și mijlocii, precum şi beneficiarilor operatori economici care activează în domeniul HORECA, care va fi în sumă maximă de 150.000 euro /beneficiar, reprezentând maxim 75 % din valoarea cheltuielilor eligibile***, restul de 25% reprezentând cofinanțare din surse proprii ale beneficiarului.

Având în vedere decalarea cu 3 ani a termenului de implementare a ciclului 1, ***se propune modificarea termenului de implementare a programului de finanțare până în anul 2032***, termen care acoperă implementarea și monitorizarea ciclului 2 și ciclului 3.

De asemenea, pentru a elimina caracterul discriminatoriu și pentru a asigura un tratament egal între membrii comisiilor în ceea ce privește remunerarea activității desfășurate, care a fost raportată la salariul de bază al fiecărui membru, ***se propune ca indemnizația membrilor comisiilor de analiză, evaluare, implementare, monitorizare și soluționare a contestațiilor să se raporteze la indemnizația lunară brută prevăzută de lege pentru funcția de secretar de stat, în perioada și conform activității desfășurate.***

Persoanele interesate pot trimite, până la data de 12 februarie inclusiv, propuneri, sugestii, opinii cu valoare de recomandare pe adresa de e-mail: [electric.up@energie.gov.ro](mailto:electric.up@energie.gov.ro)

**Documente**

[Electric UP II.zip](https://www.fonduri-structurale.ro/descarca-document/66045)

Sursa: Ministerul Energiei

\*

Proiect de act normativ pentru susținerea activității crescătorilor de animale

MADR a postat în transparență decizională un proiect de hotărâre de Guvern privind aprobarea sumei alocate schemei de ajutor de stat în sectorul creşterii animalelor pentru anul 2024.

Prin prezentul proiect de act normativ se stabilește valoarea totală a schemei de ajutor de stat pentru anul 2024, în sumă de maximum **228.000.000 lei**, credite de angajament, din care **70.680.000 lei** pentru speciile **taurine, bubaline, porcine şi ecvine** şi **157.320.000 lei** pentru speciile **ovine şi caprine**, respectiv **161.864.000 lei** credite bugetare, din care **50.178.000 lei** pentru speciile **taurine, bubaline, porcine şi ecvine**şi **111.686.000 lei** pentru speciile **ovine şi caprine**. Fondurile se asigură de la bugetul de stat, în limita prevederilor bugetare aprobate Ministerului Agriculturii şi Dezvoltării Rurale pentru anul 2024.

Valoarea totală a schemei de ajutor de stat pentru anul 2024 se încadrează în plafonul maxim al schemei de ajutor de stat pentru perioada 2023-2027, în sumă de **561.571.180 lei**.

Ajutoarele sunt furnizate sub formă de servicii subvenţionate microîntreprinderilor, întreprinderilor mici şi mijlocii, respectiv întreprinderilor individuale şi familiale, persoanelor fizice autorizate, persoanelor fizice care deţin atestat de producător, după caz, precum şi persoanelor juridice care îşi desfăşoară activitatea în domeniul producţiei de produse agricole.

Prezentul proiect de ordonanță vizează promovarea creşterii animalelor, prin încurajarea exploatării animalelor de reproducţie de rasă pură și a porcilor de reproducţie hibrizi.

Astfel, sprijinirea acestei activități constituie o pârghie pentru creșterea viabilității fermelor prin stabilizarea veniturilor fermierilor și eliminarea discrepanțelor și disparităților între categorii de ferme, sectoare agricole și teritorii, dar și pentru asigurarea menținerii producției agricole concomitent cu îmbunătățirea performanțelor economice și creșterea veniturilor pentru fermele mici/medii/de familie.

Proiectul poate fi consultat aici: [https://www.madr.ro/proiecte-de-acte-normative/8745-proiect-aprobare-schema-ajutor-de-stat-crestere-animale-2024.html](https://madr.gov.ro/proiecte-de-acte-normative/8745-proiect-aprobare-schema-ajutor-de-stat-crestere-animale-2024.html)

🏵🏵🏵

Apeluri – Finanțări

AFIR: Informare privind publicarea noii versiuni a Cererii de finanțare aferentă intervenției DR-20

Agenția pentru Finanțarea Investițiilor Rurale informează solicitanții de fonduri europene cu privire la utilizarea unei noi versiuni a cererii de finanțare, începând cu etapa a doua de depunere (1 februarie – 29 februarie 2024) a intervenției DR-20 Investiții în sectorul zootehnic din cadrul Planului Strategic pentru Politica Agricolă Comună 2023 – 2027 (PS PAC 2027).

Cererea de finanțare actualizată permite solicitanților care bifează achiziția fără  
construcții montaj să poată atinge plafonul de 2.000.000 euro/ proiect, urmând ca evaluatorii să stabilească dacă sunt prevăzute achiziții pentru echipamente utilizate în tehnologizarea/ retehnologizarea adăposturilor de animale sau a altor facilități din cadrul fermei sau dacă este vorba doar de utilaje agricole.

Pentru a permite această acțiune, în Cererea de finanțare a fost eliminată plafonarea privind încadrarea achiziției simple fără construcții montaj în suma de 300.000 de euro/ proiect.

Solicitanții care au completat deja versiunea anterioară a cererii de finanțare și cărora nu li se aplică restricția în cauză, fiind vorba de proiecte cu construcții montaj, vor putea depune și versiunea 1.0 a cererii de finanțare.

Având în vedere că este o situație singulară întâlnită în cadrul acestei sesiuni de  
depunere a proiectelor, este oportună actualizarea cererii de finanțare cu etapa a doua, inclusiv din perspectiva încadrării în costurile generale ale proiectului care se defalcă pe subcapitole bugetare în cadrul bugetului indicativ al proiectului și din perspectiva încadrării în plafoanele sprijinului așa cum prevede fișa intervenției DR-20.

Optimizarea cererii de finanțare a fost realizată ca urmare a solicitărilor deponenților de eliminare a restricției aplicabilă achizițiilor simple și de a permite prin această optimizare mai multor solicitanți să depună cereri de finanțare pentru investiții în sectorul zootehnic.

Sursa:AFIR

\*

Lansare apel IS331A Combaterea criminalității informatice, a pornografiei infantile prin internet, a fraudelor cu cărți de credit și a spălării banilor

Autoritatea de Management Afaceri Interne, Direcția Fonduri Externe Nerambursabile din Ministerul Afacerilor Interne, lansează apelul de proiecte, în cadrul Programului Național 2021-2027 Securitate internă:

**IS331A Combaterea criminalității informatice, a pornografiei infantile prin internet, a fraudelor cu cărți de credit și a spălării banilor**

Bugetul disponibil alocat apelului (FEN) este de **15.000.000 LEI**

Termenul limită de transmitere a cererilor de finanțare este **31 martie 2024 ora 16:00**

Reguli și instrucțiuni generale privind accesarea finanțării nerambursabile sunt stabilite prin [Ghidul general](https://fed.mai.gov.ro/fed-2021-2027/ghidul-general/). Contextul lansării prezentului apelul de proiecte, obiectivul, intervențiile și acțiunile eligibile, indicatori, grupul țintă vizat, bugetul disponibil și ratele de cofinanțare, beneficiarii eligibili, criteriile de evaluare, și alte reguli specifice prezentului apelului sunt stabilite prin **Ghidul specific, anexat la prezentul anunț de lansare.**

Cererile de finanțare se pot depune (transmite) exclusiv online prin completarea și transmiterea formularului online disponibil pe pagina:

<https://ec.europa.eu/eusurvey/runner/IS331A>

Reguli și precizări privind comunicarea electronică sunt stabilite prin [Ghidul general](https://fed.mai.gov.ro/fed-2021-2027/ghidul-general/) și pe pagina [Comunicare electronică](https://fed.mai.gov.ro/rofed/).

Persoanele interesate pot solicita precizări/clarificări pe email la adresele menționate în Ghidul specific.

Răspunsurile la clarificări, alte precizări și eventualele versiuni revizuite ale ghidului specific vor fi publicate în cadrul prezentului anunț de lansare al apelului.

[Ghid Specific IS331A](https://fed.mai.gov.ro/wp-content/uploads/2024/01/Ghid-Specific-IS331A-.pdf)

[Anexa 1 Cerere de finantare apel IS331A](https://fed.mai.gov.ro/wp-content/uploads/2024/01/Anexa-1-Cerere-de-finantare-apel-IS331A-1-1.docx)

[Anexa\_2\_Grila\_evaluare\_admisibilitate\_calitate\_ponderi\_4apel IS331A](https://fed.mai.gov.ro/wp-content/uploads/2024/01/Anexa_2_Grila_evaluare_admisibilitate_calitate_ponderi_4apel-IS331A-1.xlsx)

Sursa: MAI - DFEN

\*

**MCID anunță cea mai mare investiție făcută vreodată în cercetarea românească: 20 de centre de excelență în cercetare vor fi finanțate cu 1,6 miliarde de lei**

Ministerul Cercetării, Inovării și Digitalizării (MCID) anunță lansarea competiției pentru Centrele de excelență în cercetare, competiție al cărei buget de 1,6 miliarde de lei reprezintă cea mai mare investiție din istoria cercetării românești.

Cu aceste fonduri, MCID va operaționaliza 20 de centre de excelență, fiecare beneficiind de un buget cuprins între 50.000.000 lei și 100.000.000 lei, în domenii de cercetare de vârf, precum:

1. digitalizare, industrie și spațiu;
2. agricultură, bioeconomie, resurse naturale, biodiversitate și mediu.
3. sănătate;
4. energie, mobilitate și climă;
5. securitate civilă pentru societate;
6. cultură, creativitate și societate incluzivă.

„*Finanțăm cu 1,6 miliarde de lei în special resursa umană înalt specializată și punem accent pe colaborarea între organizațiile de cercetare.*S*copul acestei finanțări este să aducem împreună cercetători din mai multe domenii, pentru a obține produse interdisciplinare, care să depășească barierele tradiționale ale științei și cercetării. Ne dorim să consolidăm cercetarea românească, să atragem cercetători de talie mondială alături de cercetătorii noștri și să construim poli internaționali de performanță pentru a putea obține un puternic impact în economie și în societate. Rezultatele generate de aceste fonduri substanțiale trebuie să ajungă în economie în următorii ani, România trebuie să beneficieze de toate produsele fantastice ale minților geniale*”, a precizat Bogdan Ivan, ministrul Cercetării, Inovării și Digitalizării.

Perioada de implementare a proiectelor este 5-7 ani.

Mai multe informații despre depunerea proiectelor sunt disponibile la [**https://uefiscdi.gov.ro/centre-de-excelenta-coex**](https://uefiscdi.gov.ro/centre-de-excelenta-coex).

Centrele de excelență sunt finanțate prin Planul Național pentru Cercetare, Dezvoltare și Inovare 2022-2027 (PNCDI IV), Programul Provocări.

Sursa:MCID

\*

Departamentul pentru Relația cu Republica Moldova: A început sesiunea de finanțare nerambursabilă pentru anul 2024!

 Departamentul pentru Relația cu Republica Moldova (DRRM) a anunțat joi, 1 februarie 2024, deschiderea sesiunii de finanțare de proiecte pentru anul 2024.

Asociațiile, fundațiile, unitățile de cult, organizațiile neguvernamentale, persoanele fizice autorizate sau persoanele juridice de drept public sau privat, din România și din afara frontierelor țării, pot trimite cererile de finanțare prin e-mail (scan PDF), în perioada 1 februarie – 1 martie, orele 23:59 la adresa programe@drrm.gov.ro.

Pot fi finanțate proiecte care derulează activități ce vin în sprijinul cetățenilor din Republica Moldova, desfășurate în acest an, pe domeniile:

* **Cultură** - păstrarea, dezvoltarea și afirmarea identității etnice, culturale, religioase și lingvistice românești din Republica Moldova, precum și întărirea legăturilor dintre România și Republica Moldova.
* **Mass-media** - păstrarea și afirmarea identității culturale românești a cetățenilor din Republica Moldova, promovarea României și a valorilor românești în Republica Moldova, prin sprijinirea mass-mediei de expresie românească din Republica Moldova.
* **Educație** - păstrarea și afirmarea identității lingvistice a cetățenilor din Republica Moldova și formarea noii generații, care să reprezinte România și interesele românești în Republica Moldova.
* **Spiritualitate și tradiție** - păstrarea identității spirituale și respectarea libertății religioase românești din Republica Moldova.
* **Societatea civilă** - sprijinirea, consolidarea și extinderea mediului asociativ și solidaritatea pe care societatea civilă o generează în Republica Moldova.

**Documente**

[DRRM - Sesiunea de finanțare nerambursabilă 2024.zip](https://www.fonduri-structurale.ro/descarca-document/66057)

Sursa: DRRM

\*

Programul Sănătate: Apelul privind implementarea, asigurarea și controlul calității programului de screening pentru cancer colorectal a fost lansat!

 Ministerul Investițiilor și Proiectelor Europene, prin Autoritatea de Management pentru Programul Sănătate, a publicat ieri, 31 ianuarie 2024, Ghidul Solicitantului pentru Apelul de proiecte: „Măsuri sistemice de implementare, asigurare și control al calității programului de screening pentru cancer colorectal – etapa I” din cadrul Priorității 1: Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive, FSE+,  Obiectiv de politică 4, Obiectiv Specific ESO4.11.

Solicitanții eligibili sunt unități sanitare publice cu paturi, cu personalitate juridică aflate în subordinea Ministerului Sănătății cu competențe în domeniul endoscopiei digestive, diagnosticului și tratamentului cancerului colorectal.

Alocarea totală pentru apelul de proiecte este de 5 de milioane de euro, apel cu acoperire națională.

Activități eligibile:

* Măsuri de management și organizare program de screening al populației pentru cancer colorectal;
* Monitorizarea și evaluarea din punct de vedere al calității și respectării standardelor de calitate a programului de screening pentru cancerul colorectal;
* Informare, educare, comunicare a grupului țintă.

Cererile de finanțare se pot depune în perioada 31.01-01.04.2024 prin intermediul sistemului MySMIS 2021.

**Documente**

[PS - Screening cancer colorectal etapa 1.zip](https://www.fonduri-structurale.ro/descarca-document/66051)

Sursa: MIPE

\*

PR Vest: Noi modificări la ghidurile dedicate microîntreprinderilor care desfășoară activități în domeniul producției și serviciilor

 Agenția pentru Dezvoltare Regională Vest, în calitate de Autoritate de Management pentru Programul Regional Vest 2021-2027, a publicat în data de 31.01.2024 :

* Corrigendumul nr. 4 la Ghidul solicitantului de finanțare pentru Intervenția regională 1.3.A Sprijin pentru microîntreprinderi în cadrul apelului de proiecte PRV/1.3.A/1, destinat microîntreprinderilor care desfășoară activități în domeniul producției
* Corrigendumul nr. 4 la Ghidul solicitantului de finanțare pentru Intervenția regională 1.3.A Sprijin pentru microîntreprinderi în cadrul apelului de proiecte PRV/1.3.A/2, destinat microîntreprinderilor care desfășoară activități în domeniul serviciilor

Printre modificările aduse la ambele ghiduri se numără și introducerea unor noi anexe: ***Anexa 31*** - Situație centralizatoare privind beneficiarii reali ai finanțării – document care se transmite doar în etapa de implementare a proiectului și ***Anexa 32*** - Declarație privind eligibilitatea TVA în cazul operațiunii al cărei cost total este mai mic de 5.000.000 euro (inclusiv TVA) – document care se transmite doar în etapa de implementare a proiectului.

**Documente**

[PR Vest - Producție.zip](https://www.fonduri-structurale.ro/descarca-document/66053)

[PR Vest - Servicii.zip](https://www.fonduri-structurale.ro/descarca-document/66054)

Sursa: ADR Vest

\*

Fondul pentru Modernizare: S-au lansat apelurile pentru sprijinirea investițiilor de modernizare și reabilitare a rețelei de termoficare

 Ministerul Energiei a lansat astăzi, 1 februarie 2024, la ora 12:00, două apeluri de proiecte pentru sprijinirea investițiilor de modernizare și reabilitare a rețelei de termoficare. Apelurile de proiecte s-au lansat în platforma MySMIS2021 prin procedură cu depunere continuă, până la epuizarea bugetului total alocat, sau până la împlinirea termenului limită de depunere, oricare dintre acestea intervine primul, corelat cu cadrul de performanță al Fondului pentru Modernizare (FM).

„Susținem sistemele centralizate de termoficare pentru că sunt mai eficiente și mai puțin poluante. În paralel, în perioada următoare, vom lansa tot prin Fondul pentru Modernizare un apel de investiții pentru noi CET-uri, grupuri pe gaz, care vor putea acomoda și hidrogen, pe viitor. Aceste investiții trebuie gândite în mod integrat, inclusiv prin prisma deciziei recente adoptate de Guvernul României pentru susținerea fuziunii între ELCEN și TERMOENERGETICA, care formează cel mai important sistem de termoficare din România, ” a menționat ministrul Sebastian Burduja.

Finanțarea din Fondul pentru Modernizare în temeiul acestui ghid lansat azi vizează două tipuri de apeluri de proiecte:

* **Apel de proiecte de tip A**, în cadrul căruia finanțarea intră sub incidența schemei de ajutor de stat conform Regulamentului (UE) 2023/1315 al Comisiei din 23 iunie 2023 de modificare a Regulamentului (UE) nr. 651/2014.
* **Apel de proiecte de tip B**, în cadrul căruia finanțarea nu intră sub incidența ajutorului de stat. Sunt finanțate investițiile în proiectele care fac parte din infrastructura energetică și este exploatată în cadrul unui „monopol natural”, în condițiile prevăzute la paragraful 375 din Comunicarea Comisiei 2022/C 80/01 – Orientările din 2022 privind ajutoarele de stat pentru climă, protecția mediului și energie, care nu intră sub incidența ajutorului de stat.

**Solicitanții eligibili:**

* Unități administrativ-teritoriale (UAT)/subdiviziuni administrativ-teritoriale, definite la art. 96 din Ordonanța de urgență nr. 57/2019 privind Codul administrativ, care produc energie termică în scopul furnizării în rețeaua de transport şi distribuție/care dețin sistemul de distribuție și transport pentru asigurarea serviciului public de alimentare cu energie termică sau pentru consumul propriu (pentru proiecte de tip A-B),
* Operatori de transport și/sau distribuție a energiei termice definiți conform cadrului legal în vigoare (pentru proiecte de tip A-B).

**Bugetul total** este de 590 milioane euro din care:

* 200.000.000 euro -  pentru proiecte de tip A;
* 390.000.000 euro -  pentru proiecte de tip B.

**Activități eligibile:**

* Proiecte integrate de termoficare modernizate în vederea asigurării sustenabilității investițiilor inițiale, orientate spre îmbunătățirea calității aerului și luând în considerare evoluțiile în domeniul eficienței energetice la nivelul centrelor urbane.

Proiectele integrate vor conține următoarele tipuri de acțiuni:

* Modernizarea/reabilitarea rețelelor termice primare şi secundare din sistemele de alimentare cu energie termică, inclusiv a punctelor termice;
* Achiziționarea/modernizarea/înlocuirea echipamentelor necesare bunei funcționări a rețelei de transport și distribuție, inclusiv a sistemelor de pompare a agentului termic;
* Implementarea de Sisteme de Management (măsurare, control şi automatizare Sistemul de Alimentare Centralizată cu Energie Termică  SACET);
* Produse, servicii (inclusiv software) și lucrări aferente rețelelor inteligente, care vor avea următoarele obiective:
  + creșterea securității furnizării energiei termice prin reducerea numărului de întreruperi,
  + crearea infrastructurii necesare pentru dezvoltarea unor activități economice noi, precum şi dezvoltarea infrastructurii energetice termice naționale la standarde europene aplicabile în domeniu,
  + creșterea eficienței energetice în sistemele centralizate de transport și/sau distribuție a energiei termice, prin optimizarea rețelelor de distribuție/transport a/al agentului termic, precum și prin implementarea unui sistem de conducte dotate cu sistem de detectare, semnalizare și localizare a pierderilor,
  + utilizarea rațională a resurselor energetice termice, respectiv reducerea pierderilor,
  + minimizarea impactului negativ asupra mediului,
  + reducerea costurilor de mentenanță ale rețelelor de distribuție a energiei termice.

**Apelurile se închid astfel:**

* pe 30.06.2024, ora 12.00 - pentru proiecte tip A;
* pe 01.01.2027, ora 12.00 - pentru proiecte tip B.

[***Descarcă***](https://www.fonduri-structurale.ro/descarca-document/66055) documentele

**Documente**

[FM - Sprijinirea investițiilor de modernizare și reabilitare a rețelei de termoficare.zip](https://www.fonduri-structurale.ro/descarca-document/66055)

Sursa: Ministerul Energiei

\*

Șase apeluri noi de proiecte pentru eficientizarea energetică a clădirilor rezidențiale, lansate prin Programul Regional Vest

 Agenția pentru Dezvoltare Regională (ADR) Vest, în calitate de Autoritate de Management pentru Programul Regional Vest, a publicat Ghidul de finanțare pentru șase apeluri de proiecte dedicate eficientizării energetice a clădirilor rezidențiale în Regiunea Vest.

Solicitanții eligibili sunt primăriile de municipii și orașele și municipiile din Regiunea Vest.

Alocarea financiară este de 55,03 milioane euro. Contribuția proprie a beneficiarului este de cel puțin 2% din valoarea totală a investiției, realizată de Unitatea Administrativ Teritorială, respectiv 0% pentru Asociația de proprietari.

Se finanțează activități precum: reabilitarea termică  a elementelor de anvelopă a blocurilor de locuințe, modernizarea sistemelor tehnice (cum ar fi instalaţiile de încălzire sau iluminat), achiziționarea de surse regenerabile de energie pentru părțile comune și, în procent limitat,  alte investiții conexe.

Proiectele trebuie să aibă o valoare minimă eligibilă de 200.000 euro și pot atinge praguri maxime diferite în funcție de tipul de unitate administrativ-teritorială, astfel:

* 5.000.000 euro - pentru primării de municipii reședință de județ;
* 2.500.000 euro - pentru primării de municipii;
* 1.500.000 euro - pentru primării de orașe.

Apelurile sunt de tip competitiv pentru orașele din Regiunea Vest, cu excepția celor din ITI Valea Jiului; și de timp necompetitiv pentru toate municipiile de regiune și orașele din ITI Valea Jiului.

Perioada de depunere a proiectelor va începe la data de 26.04.2024, ora 12:00:00 și se va încheia la data de 26.01.2025, ora 12:00:00.

**Documente**

[Eficienta energetica cladiri rezidentiale.zip](https://www.fonduri-structurale.ro/descarca-document/66039)

Sursa: ADR Vest

\*

AFIR: Prelungire sesiune de depunere pentru SCHEMA DE ENERGIE REGENERABILĂ

 Agenția pentru Finanțarea Investițiilor Rurale anunță **prelungirea până la data de 15 februarie 2024, ora 23:59** a sesiunii de depunere a solicitărilor de finanțare prin *Schema de ajutor privind sprijinirea investițiilor în noi capacități de producere a energiei electrice produsă din surse regenerabile pentru autoconsumul întreprinderilor din cadrul sectorului agricol și industriei alimentare.*

Reamintim că apelul de primire a cererilor de finanțare s-a deschis în data de **20 noiembrie 2023** și că pentru această schemă se aplică anunț concurențial, astfel încât depunerea propunerilor de proiecte are la bază procedura de ofertare concurențială și vor fi depuse și evaluate conform procedurii competitive pe baza punctajului obținut după încheierea sesiunii de depunere.

**Alocarea stabilită** prin**schema de energie**pentru sesiunea în curs este de **150 de milioane de euro**, împărțită în funcție de capacitățile instalate la nivelul întreprinderii. Astfel, sunt alocați **100 de milioane de euro** pentru **capacități instalate mai mici de 1 Megawatt (MW)**, din care 10 milioane de euro pentru energie eoliană și 90 de milioane de euro pentru energie solară. Pentru **capacități instalate mai mari de 1MW alocarea totală**este de **50 de milioane de euro**, din care pentru energie eoliană alocarea este de 10 milioane de euro, iar pentru energie solară de 40 milioane de euro.

Valoarea ajutorului de stat este **100% nerambursabilă,**iar potențialii beneficiari **pot depune mai multe proiecte**, doar dacă investițiile vizează locuri de consum diferite, cu încadrarea în limita sumei de 20.000.000 euro/ beneficiar.

Pentru **energie eoliană**, finanțarea este de maximum 1.400.000 de euro/ MW pentru capacități instalate mai mici sau egale de 1 MW și de maximum 700.000 euro/ MW capacități instalate mai mari de 1 MW. Pentru **energia solară**, valoarea sprijinului este de până la 1.000.000 euro/ MW  pentru capacități instalate mai mici sau egale de 1 MW și de până la 500.000 euro/ MW pentru capacități instalate mai mari de 1 MW.

Beneficiarii eligibili pentru Schema de Energie pot fi întreprinderile din sectorul agricol, întreprinderile din sectorul industriei alimentare, legal constituite și înregistrate la Oficiul Național al Registrului Comerțului (ONRC), precum și Organizații/ federații de organizații din domeniul îmbunătățirilor funciare (OUAI/ FOUAI), constituite conform legii.

În vederea întocmirii documentației necesare accesării acestei finanțări, solicitanții au la dispoziție Ghidul solicitantului și anexele aferente Schemei de ajutor de stat pentru energie regenerabilă pe pagina oficială a Agenției, [**www.afir.ro**](http://www.afir.ro/), la secțiunea *Finanțare*.

Finanțarea pentru Schema de energie este asigurată din Fondul pentru modernizare, gestionat de Ministerul Energiei, administratorul schemei de ajutor de stat fiind Ministerul Agriculturii și Dezvoltării Rurale, prin Agenția pentru Finanțarea Investițiilor Rurale.

Sursa:AFIR

\*

Start pentru depunerea cererilor de acordare a grantului direct destinat producătorilor agricoli din sectorul vegetal

Ministerul Agriculturii și Dezvoltării Rurale anunță că depunerea cererilor de acordare a grantului direct destinat producătorilor agricoli din sectorul vegetal, se va face la Agenția de Plăți și Intervenție pentru Agricultură (APIA), în perioada 29 ianuarie – 08 martie 2024, inclusiv.

Măsura se implementează în conformitate cu Ordonanța Guvernului nr. 5/2024 privind instituirea unei scheme de ajutor de stat pentru sprijinirea întreprinderilor care îşi desfășoară activitatea în domeniul producției primare de produse agricole vegetale, ca urmare a agresiunii Rusiei împotriva Ucrainei.

Astfel, cererile se depun la Centrele locale/județene ale APIA, respectiv cel din Municipiul București, pe a căror/cărui rază teritorială a fost depusă cererea de plată aferentă anului 2023.

Toate cererile depuse vor intra în analiza specialiștilor din cadrul APIA pentru declararea eligibilității, în vederea acordării sprijinului destinat producătorilor agricoli din sectorul vegetal.

Grantul direct reprezintă o plată compensatorie pe suprafață și este de echivalentul în lei a 100 euro/hectar, la cursul de schimb valutar de 4,9334 lei/euro. Valoarea maximă a grantului direct acordat pe întreprindere beneficiară nu poate depăși echivalentul în lei a 280.000 euro.

Resursele financiare totale sunt de 1.200.000.000 lei, reprezentând echivalentul a 243.239.956 euro, care se asigură de la bugetul de stat, prin bugetul MADR pe anul 2024.

Plata ajutorului de stat se efectuează până la data de 30 iunie 2024.

Informațiile privind beneficiarii, condițiile de eligibilitate, documentele ce însoțesc cererea de solicitare a ajutorului de stat, respectiv Ghidul solicitantului se regăsesc publicate pe site-ul APIA <https://apia.org.ro/grant-direct-destinat-producatorilor-agricoli-din-domeniul-productiei-primare-de-produse-agricole-vegetale-ca-urmare-a-agresiunii-rusiei-impotriva-ucrainei/>.

*INFORMAȚII SUPLIMENTARE*

Beneficiarii schemei sunt producători agricoli persoane fizice; producători agricoli persoane fizice autorizate, întreprinderi individuale şi întreprinderi familiale constituite potrivit prevederilor OUG nr.44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, aprobată cu modificări şi completări prin Legea nr.182/2016, cu modificările şi completările ulterioare; producători agricoli persoane juridice, indiferent de statutul lor juridic sau de modul lor de organizare, societăţile agricole organizate în conformitate cu Legea nr.36/1991 privind societăţile agricole şi alte forme de asociere în agricultură, cu modificările şi completările ulterioare, societăţile reglementate de Legea societăţilor nr. 31/1990, republicată, cu modificările şi completările ulterioare, grupurile şi organizaţiile de producători recunoscute potrivit OG nr.37/2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice, aprobată cu modificări şi completări prin Legea nr. 338/2005, cu modificările şi completările ulterioare, cooperativele agricole organizate potrivit prevederilor Legii cooperaţiei agricole nr.566/2004, cu modificările şi completările ulterioare; organismele/organizaţiile de testare a soiurilor, de cercetare, respectiv universităţile, institutele şi staţiunile de cercetare-dezvoltare din domeniul agricol, indiferent de statutul lor juridic sau de modul lor de finanţare.

APIA pune la dispoziția solicitanților cereri pretipărite, cu suprafeţele determinate în urma controalelor administrative şi la faţa locului aferente fiecărei culturi pentru anul 2023; suprafeţele totale se exprimă în ha, în cifre întregi fără subdiviziuni, prin trunchiere.

Pentru acordarea grantului direct, solicitanții trebuie să depună cererea pretipărită pusă la dispoziție de către APIA însoțită de copia documentului de coordonate bancare – cont bancar activ, numai în situația în care acesta a suferit modificări față de cel înscris în cererea de plată pentru anul 2023.

Solicitanții trebuie să se asigure că este activ contul bancar comunicat la APIA, până la data de 30 iunie 2024. Grantul se acordă pentru suprafețele determinate în urma controalelor administrative și la fața locului pentru anul de cerere 2023, pentru minimum 1ha cu una sau mai multe dintre culturile: grâu comun de toamnă, grâu dur de toamnă, triticale de toamnă, secară de toamnă, orz de toamnă, orzoaică de toamnă, ovăz de toamnă, rapiță de toamnă.

Beneficiarii pot solicita grantul care se acordă dacă îndeplinesc următoarele condiţii de eligibilitate, în mod cumulativ:

a) au depus o cerere de plată în anul 2023, pentru o suprafaţa determinată de minimum 1 ha, pentru una sau mai multe dintre culturile grâu comun de toamnă, grâu dur de toamnă, triticale de toamnă, secară de toamnă, orz de toamnă, orzoaică de toamnă, ovâz de toamnă, rapiță de toamnă, până la termenul limită de depunere din anul 2023;

b) nu sunt în dificultate, respectiv în lichidare sau în faliment, la data depunerii cererii de solicitare a ajutorului de stat, în baza evidenţelor Oficiului Naţional al Registrului Comerţului.

De prezenta schema de ajutor pot beneficia şi producătorii agricoli care figurează în sistemul IACS “caz închis” ca urmare a imposibilităţii APIA de a efectua plata ca urmare a erorilor de cont bancar pentru cererea 2023, cu condiţia depunerii documentului de coordonate bancare aferent unui cont bancar activ.

Producătorii agricoli declaraţi neeligibili pentru plata pe suprafaţă aferentă campaniei 2023 care au primit decizie negativă/de respingere nu pot beneficia de prezenta schema de ajutor.

Ajustarea sprijinului prevăzut prin prezenta ordonanţă se realizează în funcţie de numărul de beneficiari eligibili ai schemei, cu încadrarea în prevederile bugetare aprobate cu această destinaţie.

Schema se cumulează cu orice alte scheme de sprijin finanţate de la bugetul de stat pe secţiunea 2.1 – Cuantumuri limitate ale ajutoarelor pct. 62 lit. a) întreprinderi care îşi desfăşoară activitatea în domeniul producţiei primare de produse agricole din Comunicarea Comisiei Europene (2023/C 1.188), cu respectarea pragului maxim de 280.000 euro/beneficiar.

Sursa: MADR

🏵🏵🏵

PNRR

PNRR: A doua listă intermediară a proiectelor admise la finanțare în cadrul apelului privind digitalizarea IMM-urilor

 Ministerul Investițiilor și Proiectelor Europene (MIPE) a publicat astăzi, 2 februarie 2024, lista intermediară numărul 2 a proiectelor admise la finanțare în cadrul apelului de proiecte „Digitalizarea IMM-urilor Grant de până la 100.000 euro pe întreprindere care să sprijine IMM-urile în adoptarea tehnologiilor digitale”.

Cele 700 de proiecte din această listă intermediară au obținut în urma evaluării tehnice și financiare (ETF) între 100 și 94,9423 puncte și au fost ierarhizate în funcție de criteriul de departajare: rentabilitatea activității operaționale în exercițiul financiar 2022, conform ghidului specific. Conform comunicatului oficial, în perioada următoare, deciziile de acceptare la finanțare vor fi transmise solicitanților prin platforma proiecte.pnrr.gov.ro.

Toate proiectele pentru care s-au emis decizii de acceptare la finanțare vor intra în etapa de contractare, începând cu luna aprilie 2024.

**Documente**

[Lista intermediară nr.2 PNRR - Digitalizarea IMM-urilor.xlsx](https://www.fonduri-structurale.ro/descarca-document/66077)

Sursa: MIPE

\*

PNRR: Apelul pentru finanțarea bibliotecilor pentru a deveni hub-uri de dezvoltare a competențelor digitale - runda 2 a fost prelungit!

 Ministerul Cercetării, Inovării și Digitalizării (MCID), în calitate de coordonator de reforme și investiții din PNRR, a anunțat joi, 1 februarie 2024, prelungirea până la data de **05 aprilie 2024, ora 12.00**, a termenului de depunere a propunerilor de proiecte în cadrul apelului nr. 2 aferent Investiției 17 „Scheme de finanțare pentru biblioteci pentru a deveni hub-uri de dezvoltare a competențelor digitale” din cadrul Componentei 7 – Transformare digitală din PNRR.

**Documente**

[OMCID-20373\_31.01.2024\_I17\_C7\_Apel-2-1.pdf](https://www.fonduri-structurale.ro/descarca-document/66061)

Sursa: MCID

\*

Calendarul apelurilor PNRR actualizat

Ministerul Investițiilor și Proiectelor Europene a publicat miercuri, 31 ianuarie 2024, calendarul apelurilor PNRR, actualizat la data de 24 ianuarie 2024.

**Documente**

[Calendarul apelurilor actualizat la data de 24.01.2024.xlsx](https://www.fonduri-structurale.ro/descarca-document/66049)


Sursa: MIPE

🏵🏵🏵

Din Actualitatea Europeană

Comisia propune să li se permită fermierilor din UE să deroge timp de un an de la anumite norme agricole

Comisia Europeană propune să li se permită fermierilor din UE să beneficieze de derogări pentru anul 2024 de la normele politicii agricole comune care îi obligă să păstreze anumite zone neproductive. Propunerea Comisiei, transmisă astăzi statelor membre care o vor vota în cadrul unei reuniuni a comisiei, oferă un prim răspuns politic concret pentru a răspunde preocupărilor fermierilor în materie de venituri. Aceasta urmează, de asemenea, solicitările formulate de mai multe state membre în cadrul reuniunilor Consiliului Agricultură.

Pentru a primi sprijinul PAC la care au dreptul, fermierii trebuie să respecte un set **consolidat de nouă standarde benefice pentru mediu și climă.**Acest principiu al condiționalității se aplică pentru aproape 90 % din suprafața agricolă utilizată în UE și joacă un rol important în integrarea practicilor agricole durabile. Acest set de standarde de bază este denumit GAEC, însemnând „bune condiții agricole și de mediu”.

Standardul GAEC 8 prevede, printre altele, alocarea unei **proporții minime de teren arabil unor zone sau elemente neproductive**. Acestea din urmă se referă, de regulă, la terenurile lăsate în pârloagă, dar și la caracteristici precum gardurile vii sau arborii. Fermele cu mai puțin de zece hectare de teren arabil sunt, de regulă, exceptate de la această obligație. **Astăzi, Comisia oferă posibilitatea ca toți fermierii din UE să fie scutiți de această cerință și să fie în continuare eligibili pentru plățile directe de bază din cadrul PAC.**

În loc să păstreze terenul lăsat în pârloagă sau neproductiv pe 4 % din terenul lor arabil, se va considera că fermierii din UE care **cultivă culturi fixatoare de azot (cum ar fi linte, mazăre sau preferințe) și/sau culturi secundare**pe 7 % din terenul lor arabil îndeplinesc cerința. Culturile secundare sunt plante care cresc între două culturi principale. Aceste culturi pot servi ca furaje pentru animale sau ca îngrășăminte verzi. Utilizarea culturilor fixatoare de azot și a culturilor secundare aduce o serie de beneficii de mediu pentru sănătatea solului, inclusiv pentru biodiversitatea solului și pentru limitarea percolării nutrienților. Culturile urmează să fie cultivate **fără produse de protecție a plantelor** pentru a menține ambiția ecologică a PAC.

Propunerea Comisiei este calibrată cu atenție pentru a asigura echilibrul adecvat între acordarea unui ajutor adecvat fermierilor care se confruntă cu numeroase crize, pe de o parte, și protejarea biodiversității și a calității solului, pe de altă parte.

Măsura va fi votată în zilele următoare de către statele membre reunite în cadrul reuniunii comisiei. Ulterior, Comisia va proceda la adoptarea oficială. Regulamentul se va aplica retroactiv de la 1 ianuarie 2024. Statele membre care doresc să aplice derogarea la nivel național trebuie să notifice Comisia în termen de 15 zile, astfel încât fermierii să poată fi informați cât mai curând posibil.

Președinta Comisiei Europene, Ursula **von der Leyen**, a declarat:

*„Fermierii reprezintă coloana vertebrală a securității alimentare a UE și esența zonelor noastre rurale. Angajamentul durabil al Comisiei este îndeplinit prin intermediul bugetului politicii agricole comune, în valoare de 386.7 miliarde EUR, care contribuie la stabilizarea veniturilor fermierilor europeni, recompensând în același timp eforturile acestora în materie de climă și sustenabilitate. Măsura de astăzi oferă mai multă flexibilitate fermierilor într-un moment în care aceștia se confruntă cu provocări multiple. Vom continua să colaborăm cu fermierii noștri pentru a ne asigura că PAC asigură echilibrul adecvat între satisfacerea nevoilor lor și furnizarea în continuare de bunuri publice pentru cetățenii noștri.”*

**Istoricul dosarului**

Fermierii se confruntă cu o gamă excepțională de dificultăți și incertitudini. În special, ultimul an a fost caracterizat de un număr important de evenimente meteorologice extreme, inclusiv secete, incendii forestiere și inundații în diferite părți ale Uniunii. Aceste evenimente afectează producția și veniturile, precum și executarea și calendarul practicilor agronomice normale, ceea ce implică o presiune puternică asupra fermierilor pentru adaptare.

Prețurile ridicate ale energiei și ale factorilor de producție care rezultă din agresiunea Rusiei împotriva Ucrainei, costurile vieții/inflația, schimbarea fluxurilor comerciale internaționale și necesitatea de a sprijini Ucraina au creat incertitudini și presiuni suplimentare ale pieței. De asemenea, prețul cerealelor a scăzut brusc în comparație cu 2022, ceea ce a determinat scăderea valorii producției de cereale în UE-27 de la 80.6 miliarde EUR în 2022 la 58.8 miliarde EUR în 2023 – o reducere de aproape 30 %. În astfel de condiții, obligația de a scoate din circuitul agricol terenul arabil poate avea un impact negativ semnificativ pe termen scurt asupra veniturilor anumitor fermieri.

Sprijinul acordat de Comisie sectorului agricol este o constantă a Uniunii Europene. Pentru perioada 2023-2027, 300 miliarde EUR vor fi distribuite fermierilor europeni în cadrul [planurilor strategice PAC](https://agriculture.ec.europa.eu/cap-my-country/cap-strategic-plans_en). Începând din 2014, Comisia a aprobat, de asemenea, 2.5 miliarde EUR [sub formă de măsuri excepționale](https://agriculture.ec.europa.eu/news/eu-exceptional-market-measures-enhance-agricultural-sectors-resilience-amidst-crises-2024-01-23_en) de sprijinire a sectorului în fața numeroaselor crize.

**Pentru mai multe Informații**

[Propunere de regulament de punere în aplicare pentru a prevedea o derogare de la standardul GAEC 8 pentru anul de cerere 2024](https://ec.europa.eu/transparency/comitology-register/screen/meetings/CMTD%282024%29229/consult?lang=en)

\*

UE și partenerii sociali reuniți la Val Duchesse se angajează să consolideze dialogul social pentru a aborda provocările legate de forța de muncă

la **summitul partenerilor sociali de la Val Duchesse**, Comisia Europeană, președinția belgiană a Consiliului UE și partenerii sociali europeni au semnat [„Declarația tripartită pentru un dialog social european intens”](https://ec.europa.eu/social/home.jsp?langId=ro). Declarația reprezintă un angajament reînnoit de consolidare a dialogului social la nivelul UE și de unire a forțelor în abordarea principalelor provocări cu care se confruntă economiile și piețele forței de muncă din cadrul UE. Scopul este de a sprijini întreprinderile prospere, locurile de muncă și serviciile de calitate, precum și îmbunătățirea condițiilor de muncă.

Dialogul social – dialogul dintre reprezentanții lucrătorilor și ai întreprinderilor – este o componentă fundamentală a modelului social european, care contribuie la prosperitatea economică, îmbunătățește condițiile de viață și de muncă, stimulează competitivitatea întreprinderilor din UE și ajută la anticiparea și gestionarea schimbărilor, de exemplu în contextul tranziției verzi și al celei digitale.

**Principalele rezultate ale summitului**

Ca parte a angajamentului lor de a consolida dialogul social, Comisia, președinția belgiană a Consiliului UE și partenerii sociali europeni au convenit:

* **să abordeze deficitul de forță de muncă și de competențe:** existența unor locuri de muncă de calitate și a unei forțe de muncă care să dispună de competențele adecvate este esențială pentru competitivitatea UE. Cu toate acestea, în prezent, aproape două treimi (63 %) dintre întreprinderile mici și mijlocii au declarat într-un [sondaj Eurobarometru recent](https://ec.europa.eu/social/main.jsp?langId=en&catId=89&furtherNews=yes&newsId=10661) că deficitul de forță de muncă și de competențe le frânează în activitățile lor comerciale generale. Comisia, în cooperare cu partenerii sociali, va prezenta **în primăvara anului 2024 un plan de acțiune pentru a aborda deficitul de forță de muncă și de competențe**. În plus, cei patru semnatari s-au angajat să contribuie fiecare la atragerea unui număr mai mare de persoane pe piața forței de muncă, la îmbunătățirea condițiilor de muncă, la facilitarea recunoașterii calificărilor și la integrarea lucrătorilor provenind din străinătate.
* **să plaseze dialogul social european în centrul viitorului nostru comun:** partenerii sociali joacă un rol esențial în modul în care UE răspunde și se adaptează la circumstanțele economice și sociale în schimbare, inclusiv în contextul tranziției verzi și al celei digitale. Declarația reiterează angajamentul UE de a respecta și promova pe deplin rolul partenerilor sociali și dialogul social.
* **să instituie un trimis pentru dialogul social european:** Comisia va institui un trimis dedicat dialogului social european pentru a promova și a consolida în continuare rolul dialogului social la nivel european și național. Trimisul va sprijini și va coordona punerea în aplicare a [Comunicării Comisiei privind consolidarea dialogului social în UE](https://ec.europa.eu/commission/presscorner/detail/ro/ip_23_290). Trimisul va reprezenta punctul de contact căruia partenerii sociali îi vor prezenta informații în comun cu privire la preocupările legate de dialogul social.
* **să lanseze un pact pentru dialogul social european:** o serie de reuniuni bipartite și tripartite pentru a identifica modalități de consolidare în continuare a dialogului social la nivelul UE. Aceasta include sprijinul instituțional și financiar al UE și consolidarea capacităților, inclusiv prin intermediul [Fondului social european Plus](https://european-social-fund-plus.ec.europa.eu/en) (FSE+), precum și o abordare bipartită convenită pentru negocierea, promovarea și punerea în aplicare a acordurilor dintre partenerii sociali. Scopul este de a încheia pactul până la începutul anului 2025.

**Declarații**

Președinta Comisiei Europene, Ursula **von der Leyen**, a declarat: „*Dialogul social stă la baza economiei noastre sociale europene unice. Acum exact 39 de ani, aici, în Val Duchesse, Jacques Delors a transformat în realitate dialogul social european. Astăzi ne întoarcem la Val Duchesse pentru a continua această moștenire. Prin această declarație, ne asumăm angajamentul de a colabora în vederea consolidării dialogului social și de a ne uni forțele pentru a aborda principalele provocări ale epocii noastre, cum ar fi deficitul de forță de muncă și de competențe. Numai împreună putem continua să găsim soluții echitabile și comune care să aducă beneficii atât lucrătorilor europeni, cât și competitivității.”*

Prim-ministrul Belgiei, Alexander **De Croo**, a declarat: „*Asigurarea competitivității noastre este o prioritate-cheie pentru președinția belgiană. Aceasta reprezintă baza bunăstării noastre viitoare, a coeziunii sociale și a tranziției verzi. Abordarea deficitului de forță de muncă și de competențe este esențială în acest scop. Avem nevoie de mai mulți lucrători calificați în fiecare sector al economiei pentru ca viitorul nostru ecologic să devină un succes și o agendă pentru creștere economică. Partenerii sociali din întreaga Europă au de jucat un rol esențial, împreună cu guvernele de la toate nivelurile. Un dialog social consolidat și revitalizat este cheia succesului nostru comun.*”

**Context**

La summitul partenerilor sociali de la Val Duchesse din 2024 au participat președinta **von der Leyen**, prim-ministrul **De Croo**, vicepreședintele **Schinas**, comisarul **Schmit**, miniștrii belgieni Dermagne, Vandenbroucke și Clarinval, precum și reprezentanți ai CES, Business Europe, SME United, și SGI Europe.

Summitul a fost anunțat de președinta **von der Leyen** în [discursul său din 2023 privind starea Uniunii](https://state-of-the-union.ec.europa.eu/state-union-2023_ro) și în scrisoarea de intenție, precum și în programul de lucru al Comisiei pentru 2024. De asemenea, summitul vine în continuarea [Recomandării Consiliului din 2023](https://eur-lex.europa.eu/legal-content/RO/TXT/?uri=OJ:C_202301389) privind consolidarea dialogului social și a negocierilor colective la nivel național, precum și a [Comunicării Comisiei](https://ec.europa.eu/social/BlobServlet?docId=26558&langId=en) privind consolidarea și promovarea dialogului social la nivelul UE. Prima reuniune de la Val Duchesse, în cursul căreia au fost puse bazele dialogului social european, a fost organizată de fostul președinte al Comisiei, Jacques Delors, în 1985. Vicepreședintele executiv **Dombrovskis**, vicepreședintele **Schinas** și comisarul **Schmit** vor continua acțiunile subsecvente întreprinse în urma summitului, inclusiv, în special, planul de acțiune pentru abordarea deficitului de forță de muncă și de competențe.

Partenerii sociali joacă un rol în îmbunătățirea condițiilor de muncă și a productivității, în consolidarea competitivității întreprinderilor europene și în stimularea prosperității și rezilienței Europei. Acest lucru este deosebit de relevant având în vedere schimbările generate de noile tehnologii și necesitatea unei tranziții echitabile către neutralitatea climatică. Partenerii sociali sunt, de asemenea, esențiali pentru a garanta echitatea și incluziunea pe piața muncii și pentru a se asigura că nimeni nu este lăsat în urmă.

Dialogul social este consacrat în [Tratatul privind funcționarea Uniunii Europene](https://eur-lex.europa.eu/legal-content/RO/TXT/?uri=CELEX%3A12016E151) (TFUE) și este menționat în principiul 8 al [Pilonului european al drepturilor sociale](https://ec.europa.eu/social/main.jsp?catId=1226&langId=ro) și în [Planul de acțiune al pilonului](https://ec.europa.eu/social/main.jsp?catId=1607&langId=ro). Articolul 154 din TFUE prevede obligația Comisiei de a consulta partenerii sociali cu privire la propunerile legislative din domeniul politicii sociale și de a le permite să negocieze acorduri care pot fi puse în aplicare prin legislația UE.

**Informații suplimentare**

[Declarația tripartită în favoarea unui dialog social european dinamic](https://ec.europa.eu/social/home.jsp?langId=ro)

[Dialogul social](https://ec.europa.eu/social/main.jsp?catId=329&langId=ro)

[Comisia stabilește acțiuni concrete pentru o mai mare implicare a partenerilor sociali la nivel național și la nivelul Uniunii Europene](https://ec.europa.eu/commission/presscorner/detail/ro/ip_23_290)

\*

Comisia Europeană salută acordul politic la care au ajuns astăzi Parlamentul European și Consiliul în privința revizuirii și consolidării standardelor de comercializare existente aplicabile mierii, sucurilor de fructe, gemurilor și laptelui.

Așa-numitele „directive privind micul dejun” prevăd norme comune privind compoziția, denumirile comerciale, etichetarea și prezentarea acestor produse, pentru a asigura libera lor circulație pe piața internă și pentru a-i ajuta pe consumatori să aleagă în cunoștință de cauză.

Colegiuitorii au convenit ca directivele revizuite să prevadă următoarele schimbări:

* **Indicarea obligatorie a originii pe etichetă în cazul mierii:** în cazul amestecurilor de miere, țările de origine vor trebui să fie indicate pe etichetă în ordinea descrescătoare a ponderilor procentuale, însoțite de procentajele respective. Statele membre vor avea flexibilitatea de a impune obligativitatea indicării procentajelor doar pentru primele patru ponderi atunci când acestea constituie peste 50 % din amestec. Colegiuitorii au împuternicit Comisia să introducă metode armonizate de analiză pentru a detecta mierea contrafăcută cu zahăr, o metodă uniformizată pentru urmărirea originii mierii și criterii pentru a se garanta că mierea nu este supraîncălzită atunci când este vândută consumatorului final. Va fi instituită o platformă pentru consilierea Comisiei în aceste privințe. Toate acestea vor limita practicile frauduloase și vor spori transparența lanțului de aprovizionare cu alimente.
* **Inovare și oportunități de piață pentru sucurile de fructe, pentru a răspunde noilor cereri ale consumatorilor:** Vor deveni disponibile trei noi categorii: „suc de fructe cu zaharuri reduse”, „suc de fructe cu zaharuri reduse obținut din concentrat” și „suc de fructe cu zaharuri reduse concentrat”. Astfel,consumatorii pot alege un suc al cărui conținut de zaharuri a fost redus cu cel puțin 30 %. Pe etichetele sucurilor de fructe se va putea menționa că sucurile de fructe „conțin numai zaharuri prezente în mod natural”, pentru a se preciza că, spre deosebire de nectarurile de fructe, sucurile de fructe nu pot conține, prin definiție, adaos de zaharuri – o caracteristică pe care majoritatea consumatorilor nu o cunosc.
* **Obligativitatea ca gemurile să conțină mai multe fructe:** creșterea conținutului minim de fructe al gemurilor (de la 350 la 450 de grame per kilogram) și al gemurilor de calitate superioară (de la 450 la 500 de grame per kilogram) va îmbunătăți calitatea minimă și va reduce conținutul de zaharuri al acestor produse pentru consumatorii din UE. Statele membre vor putea autoriza utilizarea termenului „marmeladă” ca sinonim pentru „gem”, pentru a ține seama de denumirea utilizată local pentru aceste produse. Termenul „marmeladă” era autorizat până acum doar pentru gemurile de citrice.
* **Etichetare simplificată pentru lapte:** va fi eliminată distincția dintre laptele „evaporat” și cel „condensat”, în conformitate cu standardul Codex Alimentarius. Totodată, va fi autorizat laptele deshidratat fără lactoză.

De asemenea, colegiuitorii au acordat Comisiei mandatul de a evalua, în următorii trei ani, potențialele modalități de informare a consumatorilor în privința originii fructelor utilizate în producția de sucuri și gemuri.

Acordul politic la care au ajuns Parlamentul European, Consiliul și Comisia face în prezent obiectul aprobării oficiale de către colegiuitori. După intrarea în vigoare, care are loc la 20 de zile de la publicarea textului final, statele membre vor dispune de 18 luni pentru a transpune noile dispoziții în legislația națională și de încă 6 luni până la aplicarea în întreaga Uniune.

**Context**

Standardele de comercializare ale UE sunt menite să asigure menținerea calității produselor la un nivel ridicat, protecția consumatorilor și coerența standardelor pe piața UE. Ele facilitează, de asemenea, comerțul cu țările terțe, deoarece sunt în concordanță cu standardele existente la nivel internațional începând cu anii 1950. În ultimul deceniu, piețele agricole au evoluat semnificativ, ca urmare atât a inovării, cât și a schimbării preocupărilor societății și a cererii consumatorilor.

Pentru a fi introduse pe piețele UE și vândute consumatorilor, majoritatea produselor agroalimentare trebuie să respecte standardele de comercializare ale UE sau standardele stabilite [la nivel internațional](https://unece.org/standards-and-recommendations). Standardele de comercializare se referă la calitățile externe ale produselor și la calitățile invizibile care rezultă din anumite procese de producție, cum ar fi conținutul de fructe în gemuri. Ele se aplică în egală măsură atât produselor UE, cât și produselor importate.

În aprilie 2023, în urma unui amplu proces de consultare, Comisia a prezentat [propuneri](https://eur-lex.europa.eu/legal-content/RO/TXT/?uri=COM%3A2023%3A201%3AFIN) prin care să se garanteze că, în conformitate cu [Strategia „De la fermă la consumator”](https://food.ec.europa.eu/system/files/2020-05/f2f_action-plan_2020_strategy-info_en.pdf) și cu [obiectivele de dezvoltare durabilă ale ONU](https://www.un.org/sustainabledevelopment/sustainable-development-goals/), standardele de comercializare contribuie, în continuare, la promovarea și utilizarea produselor sustenabile, răspunzând, în același timp, noilor nevoi ale consumatorilor și ale operatorilor.

**Informații suplimentare**

[Propunere de directivă a Parlamentului European și a Consiliului de modificare a așa-numitelor „directive privind micul dejun” în ceea ce privește mierea, sucurile de fructe, gemurile de fructe și laptele evaporat](https://ec.europa.eu/transparency/documents-register/detail?ref=COM(2023)201&lang=ro)

[Raport de evaluare a impactului privind revizuirea standardelor de comercializare ale UE pentru produse agricole în vederea asigurării utilizării și furnizării de produse sustenabile](https://ec.europa.eu/transparency/documents-register/detail?ref=COM(2023)201&lang=ro)

\*

Comisia recomandă noi măsuri vizând cancere care pot fi prevenite prin vaccinare în cadrul Planului european de combatere a cancerului

 Comisia Europeană prezintă o **Recomandare pentru a sprijini statele membre în eforturile lor de prevenire a cancerelor prin vaccinare.**În special, ea se axează pe **amplificarea administrării a două vaccinuri esențiale** care pot **preveni infecții virale care pot cauza cancer**: împotriva papilomavirusurilor umane (HPV) și împotriva virusului hepatitei B (VHB), precum și pe îmbunătățirea monitorizării ratelor de acoperire vaccinală.

Recomandarea face parte din **Planul european de combatere a cancerului, un pilon esențial** al **Uniunii europene a sănătății**. Se estimează că aproximativ **40 % dintre cazurile de cancer din UE pot fi prevenite**. Totuși, potrivit unui nou [raport](https://health.ec.europa.eu/publications/beating-cancer-inequalities-eu-spotlight-cancer-prevention-and-early-detection_en?prefLang=ro) publicat astăzi, în 2021, în statele membre ale UE, doar aproximativ 5 % din totalul cheltuielilor pentru sănătate au fost dedicate activităților de prevenire.

**Cancere care pot fi prevenite prin vaccinare**

Pentru a elimina cancerul de col uterin și alte cancere cauzate de HPV, cum ar fi anumite cancere care apar la cap și gât și alte cancere anogenițiale, Planul european de combatere a cancerului a stabilit un **obiectiv** pentru statele membre de a atinge **rate de vaccinare împotriva HPV de 90 % în cazul fetelor** și de a **amplifica semnificativ vaccinarea băieților până în 2030**. Planul de combatere a cancerului urmărește, în plus, să asigure accesul și **să amplifice vaccinarea împotriva VHB**, în special pentru a preveni cancerul hepatic. Aceste vaccinuri sunt vitale pentru protejarea sănătății publice și pentru sprijinirea unor sisteme de sănătate reziliente.

Cu toate acestea, mai este un drum lung de parcurs până la atingerea acestor obiective. Multe state membre au o acoperire vaccinală cu mult sub 50 % împotriva HPV în cazul fetelor, datele disponibile pentru băieți și adulți tineri fiind limitate, existând totodată și o lipsă semnificativă de date privind ratele de vaccinare împotriva HBV.

Recomandarea de astăzi include o serie de măsuri pe care statele membre le-ar putea lua pentru a spori administrarea acestor vaccinuri vitale. Ele sunt:

* **Vaccinarea gratuită și/sau rambursată integral**;
* Asigurarea faptului că vaccinarea este **ușor accesibilă**, în special în cazul grupurilor-țintă și al populațiilor vulnerabile sau cu risc mare;
* Integrarea imunizării aferente cancerelor care pot fi prevenite prin vaccinare în **planurile lor naționale de combatere a cancerului**;
* Consolidarea **eforturilor de comunicare**, în special prin evidențierea beneficiilor vaccinării pentru părinți, tineri și grupuri-țintă și prin combaterea dezinformării și a informării greșite;
* Îmbunătățirea **monitorizării și raportării** cu privire la acoperirea vaccinală, pentru a identifica domeniile în care ar putea fi necesară abordarea lacunelor;
* Stabilirea unui **obiectiv concret pentru vaccinarea împotriva HPV a băieților**;
* În mod specific pentru VHB, consolidarea eforturilor naționale în vederea atingerii [**obiectivelor**](https://www.who.int/europe/publications/i/item/9789289058957) pentru **2030** **stabilite de OMS**:
  + 95 % acoperire vaccinală (a 3-a doză) în cazul vaccinării împotriva VHB a copiilor;
  + 95 % dintre femeile însărcinate să facă obiectul screeningului pentru depistarea hepatitei B;
  + 95 % dintre nou-născuți să beneficieze în timp util (în termen de 24 de ore de la naștere) de vaccinare la naștere împotriva HBV, inclusiv prin consolidarea sistemelor de monitorizare a progreselor înregistrate în vederea atingerii acestor obiective și prin utilizarea sprijinului disponibil din partea ECDC, dacă este necesar.
* Instituirea unor **registre electronice de vaccinare robuste**;
* **Schimbul de cele mai bune practici** cu alte state membre pentru a îmbunătăți eforturile naționale.

În plus, Comisia va **sprijini statele membre în punerea în aplicare a Recomandării**. În particular, ea va oferi un model pentru campaniile de **comunicare**, adaptabile la nevoile naționale și ținând seama de specificitățile naționale, pentru a contribui la creșterea sensibilizării cu privire la importanța acestor vaccinări. Comisia va sprijini, în plus, activitatea de **îmbunătățire a monitorizării în întreaga UE**, în timp ce Centrul European de Prevenire și Control al Bolilor (ECDC) va elabora un nou tablou de bord al ratelor naționale de vaccinare împotriva HPV și HBV până la sfârșitul anului 2024, pentru a oferi o imagine de ansamblu mai bună asupra situației.

În paralel, programul „UE pentru sănătate” continuă să ofere **sprijin financiar** semnificativ statelor membre în eforturile lor de amplificare a vaccinării și de combatere a cancerului. O acțiune comună va fi lansată în 2024 pentru a sprijini statele membre să amplifice vaccinarea împotriva HPV, precum și să abordeze boli transmisibile, cum ar fi hepatita și SIDA, finanțată cu 20 de milioane EUR din bugetul UE.

**Informații suplimentare**

[Propunere de Recomandare a Consiliului privind cancerele care pot fi prevenite prin vaccinare](https://health.ec.europa.eu/publications/proposal-council-recommendation-vaccine-preventable-cancers_en?prefLang=ro)

[Fișă informativă „Planul european de combatere a cancerului: Să facem progrese concrete”](https://health.ec.europa.eu/publications/factsheet-europes-beating-cancer-plan-making-difference_en?prefLang=ro)

[Planul european de combatere a cancerului](https://commission.europa.eu/strategy-and-policy/priorities-2019-2024/promoting-our-european-way-life/european-health-union/cancer-plan-europe_ro)

[Fișă informativă privind acoperirea vaccinală](https://health.ec.europa.eu/publications/factsheet-europes-beating-cancer-plan-vaccination-cancer-prevention-tool_en?prefLang=ro)

[Registrul european privind inegalitățile în domeniul cancerului](https://cancer-inequalities.jrc.ec.europa.eu/)

[Date privind prevalența cancerului](https://ecis.jrc.ec.europa.eu/)

\*

UE își reafirmă sprijinul comercial pentru Ucraina și Moldova

Comisia a propus a **reînnoirea suspendării taxelor la import și a contingentelor pentru exporturile ucrainene către UE** pentru încă un an, consolidând în același timp protecția produselor agricole sensibile din UE.

Acest lucru se realizează în conformitate cu angajamentele UE de a **sprijini Ucraina atât timp cât este nevoie**.

Aceste măsuri comerciale autonome (MCA) sunt în vigoare din iunie 2022 și reprezintă un pilon esențial al sprijinului ferm al UE pentru Ucraina și economia sa. Măsurile contribuie la **atenuarea situației dificile cu care se confruntă producătorii și exportatorii ucraineni** ca urmare a războiului de agresiune neprovocat și nejustificat al Rusiei.

Deși principalul obiectiv al MCA este de a sprijini Ucraina, măsurile **țin seama, de asemenea, de sensibilitățile agricultorilor și a altor părți interesate din UE**. În acest scop și având în vedere o creștere semnificativă a importurilor de anumite produse agricole din Ucraina în UE în 2022 și 2023, MCA reînnoite conțin un **mecanism de salvgardare consolidat**. Astfel se asigură faptul că se pot lua măsuri de remediere rapide în cazul unor perturbări semnificative ale pieței UE sau ale piețelor unuia sau mai multor state membre.

Pentru produsele cele mai sensibile – păsări de curte, ouă și zahăr – **este prevăzută o frână de urgență** care ar stabiliza importurile la volumul mediu al importurilor în 2022 și 2023. Aceasta înseamnă că, în cazul în care importurile acestor produse ar depăși volumele respective, tarifele ar fi reinstituite pentru a se asigura că volumele importurilor nu le depășesc în mod semnificativ pe cele din anii precedenți.

În paralel, Comisia propune **reînnoirea cu încă un an a suspendării tuturor taxelor rămase asupra importurilor din Republica Moldova**, în vigoare din iulie 2022.

**Etapele următoare**

Propunerile vor fi examinate de Parlamentul European și de Consiliul Uniunii Europene. Obiectivul este de a asigura o tranziție fără probleme de la regimul actual al MCA la noul regim, până la expirarea regimurilor actuale, la 5 iunie 2024 pentru Ucraina și la 24 iulie 2024 pentru Moldova.

**Context**

În vigoare de la 4 iunie 2022, măsurile comerciale autonome referitoare la Ucraina au avut un **efect pozitiv clar asupra comerțului Ucrainei cu UE**. Împreună cu culoarele de solidaritate, măsurile comerciale autonome **au permis ca fluxurile comerciale din Ucraina către UE să rămână extrem de stabile** în 2022 și 2023, în pofida perturbărilor majore cauzate de război și împotriva tendinței generale a schimburilor comerciale cu Ucraina care a fost, per ansamblu, într-o scădere constantă. Importurile totale ale UE din Ucraina s-au ridicat la 24,3 miliarde EUR în cele 12 luni până în octombrie 2023, comparativ cu nivelurile anterioare războiului din 2021, de 24 de miliarde EUR.

Având un caracter unilateral și temporar, măsurile comerciale autonome extind în mod semnificativ domeniul de aplicare al liberalizării tarifare în cadrul zonei de liber schimb aprofundate și cuprinzătoare UE-Ucraina prin suspendarea tuturor taxelor, contingentelor și măsurilor de salvgardare restante aplicate importurilor ucrainene în această perioadă dificilă prin care trece Ucraina. În paralel, UE și Ucraina continuă discuțiile cu privire la continuarea liberalizării tarifare permanente și reciproce în temeiul articolului 29 din Acordul de asociere UE-Ucraina.

MCA referitoare la Moldova sunt în vigoare de la 25 iulie 2022. Exporturile Moldovei către restul lumii **au suferit de pe urma agresiunii militare a Rusiei împotriva Ucrainei**, deoarece s-au bazat adesea pe tranzitul pe teritoriul ucrainean și pe infrastructura ucraineană. **MCA au sprijinit eforturile Moldovei de reorientare a exporturilor prin UE**. În ansamblu, exporturile din Republica Moldova către UE au crescut de la 1,8 miliarde EUR în 2021 la 2,6 miliarde EUR în 2022.

Comisia propune acum prelungirea suspendării tuturor taxelor la importurile din Moldova cu încă un an. Aceasta înseamnă, în practică, că exporturile a șapte produse agricole din Moldova care fac obiectul unor contingente tarifare vor continua să fie complet liberalizate: tomate, usturoi, struguri de masă, mere, cireșe, prune și suc de struguri.

**Informații suplimentare**

[Suspendarea taxelor la import și a contingentelor pentru exporturile ucrainene către UE](https://circabc.europa.eu/ui/group/09242a36-a438-40fd-a7af-fe32e36cbd0e/library/303df313-a31c-46d0-88e8-f85506c869ce/details?download=true)

[Suspendarea tuturor taxelor rămase asupra importurilor din Republica Moldova](https://circabc.europa.eu/ui/group/09242a36-a438-40fd-a7af-fe32e36cbd0e/library/78837841-b9ec-46ae-9cb9-975fd6cd28ca/details?download=true)

[Relațiile comerciale UE-Ucraina](https://policy.trade.ec.europa.eu/eu-trade-relationships-country-and-region/countries-and-regions/ukraine_en)

[Relațiile comerciale UE-Moldova](https://policy.trade.ec.europa.eu/eu-trade-relationships-country-and-region/countries-and-regions/moldova_en#:~:text=Moldova%20ranks%2065th%20among,the%20chemical%20or%20related%20industry.)

\*

Comisia salută acordul provizoriu pentru o gestionare mai riguroasă și mai eficientă din punctul de vedere al costurilor a apelor uzate urbane

Comisia salută acordul politic provizoriu la care au ajuns Parlamentul European și Consiliul cu privire la [propunerea Comisiei de revizuire a Directivei privind tratarea apelor urbane reziduale](https://ec.europa.eu/commission/presscorner/detail/en/ip_22_6278). Această directivă revizuită va **consolida în mod substanțial protecția sănătății umane și a mediului împotriva deversărilor nocive de ape uzate urbane**. Aceasta va conduce, de asemenea, **la râuri, lacuri, ape subterane și mări** mai curate în întreaga Europă.

Odată cu punerea în aplicare a noilor măsuri, mai mulți nutrienți vor fi eliminați din apele uzate urbane și se vor aplica noi standarde micropoluanților. Directiva se va aplica acum unui număr mai mare de zone, deoarece va acoperi și **aglomerările mai mici, începând cu 1,000 de locuitori**.

În conformitate cu **principiul „poluatorul plătește”**, noua lege va asigura acoperirea parțială a costurilor pentru această protecție de către industria responsabilă, mai degrabă decât de tarifele pentru apă sau de bugetul public. În plus, aceasta va orienta sectorul apelor uzate către **neutralitatea energetică și climatică**. De asemenea, va îmbunătăți gestionarea apei pluviale, care va deveni din ce în ce mai importantă având în vedere creșterea precipitațiilor abundente cauzate de schimbările climatice.

În cele din urmă, aceasta va asigura **accesul la salubritate** în spațiile publice pentru cele două milioane de persoane cele mai vulnerabile și marginalizate din UE. Acest lucru este în conformitate cu cerințele stabilite în [Directiva revizuită privind apa potabilă](https://environment.ec.europa.eu/topics/water/drinking-water_en), recent adoptată, care prevede accesul la apă pentru toți.

**Reducerea substanțelor chimice și a poluanților din apa curată**

Noua directivă va impune eliminarea mai multor nutrienți și micropoluanți din apele uzate urbane, în special a celor care provin din produsele farmaceutice și cosmetice toxice. Aceasta va introduce monitorizarea sistematică a **microplasticelor** la intrarea și ieșirea stațiilor de epurare a apelor uzate urbane, precum și în nămoluri. Monitorizarea suplimentară a substanțelor chimice „pentru totdeauna”, cum ar fi **PFAS**, va îmbunătăți cunoștințele existente privind diseminarea acestor substanțe chimice prin apele uzate urbane.

Noua directivă va pune în aplicare **principiul „poluatorul plătește”**pentru prima datăîn sectorul apei într-un mod specific: industriile cele mai poluante, produsele farmaceutice și cosmetice, vor trebui să plătească cel puțin [80 %] din costul eliminării micropoluanților (cunoscut sub denumirea de tratament cuaternar). Acest lucru va limita costul noilor cerințe pentru cetățeni.

În plus, **principalii parametri** de sănătate vor fi monitorizați periodic în apele uzate urbane, inclusiv rezistența la antimicrobiene sau SARS Covid în cazul unei pandemii.

Noile măsuri iau în considerare condițiile climatice în schimbare și stabilesc obligații clare pentru statele membre de a face față mai bine **precipitațiilor abundente**. Evenimentele recente din diferite state membre, cum ar fi Germania, Franța, Țările de Jos și Belgia, au arătat că regimul precipitațiilor se schimbă drastic nu numai în timpul verii, ci și în timpul iernii și că trebuie luate măsuri urgente pentru a asigura adaptarea sectorului apelor uzate urbane la această nouă realitate. Pentru orașele mari, statele membre vor trebui să elaboreze în mod sistematic **planuri de gestionare integrată pentru a face față apelor pluviale**. Pentru orașele mai mici, acestea vor trebui să facă acest lucru atunci când apele pluviale prezintă un risc. În aceste planuri, trebuie stabilite acțiuni concrete de gestionare, acordând prioritate soluțiilor bazate pe natură.

Directiva va contribui la **economia circulară** prin îmbunătățirea calității nămolurilor și a apelor uzate epurate, permițând o mai mare reutilizare în agricultură și garantând că nu se pierd resurse valoroase.

**Următoarele etape**

Parlamentul European și Consiliul vor trebui acum să adopte în mod oficial noua directivă înainte ca aceasta să poată intra în vigoare. Acesta va intra apoi în vigoare la 20 de zile de la data publicării în Jurnalul Oficial al UE. Statele membre vor trebui apoi să înceapă să lucreze la punerea în aplicare a cerințelor și să trimită primele programe naționale de punere în aplicare actualizate în 2026.

**Istoricul dosarului**

Comisia a adoptat [propunerea sa de revizuire a Directivei privind tratarea apelor urbane reziduale](https://ec.europa.eu/commission/presscorner/detail/en/ip_22_6278) la 26 octombrie 2022. Directiva este un element-cheie al [Pactului verde european](https://commission.europa.eu/strategy-and-policy/priorities-2019-2024/european-green-deal_en) și al [Planului de acțiune privind reducerea la zero](https://ec.europa.eu/commission/presscorner/detail/en/ip_21_2345) a poluării.

În ansamblu, directiva din 1991 a fost pusă în aplicare în mod corespunzător în toate statele membre. Cu toate acestea, după mai mult de 30 de ani de existență, directiva a necesitat o revizuire generală pentru a lua în considerare noile surse de poluare urbană, care au devenit acum mai dominante (cum ar fi orașele mai mici, instalațiile descentralizate sau apele pluviale). Au apărut, de asemenea, noi poluanți, inclusiv microplasticele sau micropoluanții (cum ar fi produsele farmaceutice sau cosmetice).

În plus, sectorul apelor uzate urbane ar trebui să valorifice potențialul său de neutralitate energetică, contribuind astfel la obiectivele generale ale Pactului verde european.

**Pentru mai multe Informații**

[Propunerea Comisiei de revizuire a Directivei privind tratarea apelor urbane reziduale](https://ec.europa.eu/commission/presscorner/detail/en/ip_22_6278) (26 octombrie 2022)

\*

Comisia salută adoptarea unor norme ambițioase de limitare a gazelor fluorurate și a substanțelor care diminuează stratul de ozon

Comisia Europeană salută adoptarea de astăzi a unor norme consolidate privind utilizarea gazelor fluorurate (gaze fluorurate) și a substanțelor care diminuează stratul de ozon (ODS), care reprezintă în prezent peste 3 % din totalul emisiilor de gaze cu efect de seră (GES) ale UE. Odată cu încheierea procesului legislativ astăzi, încă un element al Pactului verde european a fost finalizat. Aprobarea de astăzi marchează un pas important în direcția atingerii obiectivelor climatice ale UE pentru 2030 și a neutralității climatice până în 2050; aceasta va **elimina** **încă 500 milioane de tone de emisii echivalente de CO2până în 2050**, ceea ce este comparabil cu emisiile anuale combinate ale Franței și Belgiei.

Noile norme vor **elimina utilizarea hidrofluorocarburilor** **(HFC)**, cele mai frecvente gaze fluorurate, până în 2050.În temeiul noilor regulamente, nivelurile actuale ale cotelor au fost reduse semnificativ, limitând și mai mult importurile și producția de HFC de la an la an. Până în 2030, HFC introduse pe piață în UE vor fi reduse treptat cu 95 % față de nivelurile din 2015 și vor fi eliminate complet până la jumătatea secolului. Normele vor **restricționa, de asemenea, utilizarea tuturor gazelor fluorurate cu efect de seră**în echipamentele în care sunt disponibile alternative ecologice, cum ar fi pompele de căldură, instalațiile de comutație pentru transportul energiei sau produsele utilizate în sectorul sănătății. Noile obligații vor reduce, de asemenea, emisiile de gaze fluorurate și de substanțe care diminuează stratul de ozon generate de spumele izolante din clădirile vechi și din cele aflate în curs de renovare. Aceste norme inovatoare ar trebui să servească drept exemplu pozitivpentru partenerii noștri din întreaga lume și să stimuleze acțiuni similare cu privire la aceste gaze în alte țări.

**Stimularea investițiilor ecologice**

Pentru a stimula exporturile de echipamente ecologice și pentru a se asigura că produsele dăunătoare nu sunt introduse pe piața mondială, noile măsuri privind gazele fluorurate vor garanta că echipamentele învechite care utilizează agenți frigorifici cu un potențial ridicat de încălzire globală **nu pot fi exportate** **din UE**.

Acordul de astăzi transmite un semnal clar producătorilor de produse care utilizează în mod tradițional gaze fluorurate pentru a-și orienta investițiile către alternative favorabile climei ori de câte ori este fezabil. Acest lucru va **stimula inovarea și dezvoltarea de tehnologii curate.** Se preconizează că prețurile vor scădea pe măsură ce piața echipamentelor ecologice se va extinde, iar noile echipamente vor duce, de regulă, la economii de energie mai mari datorită unei eficiențe energetice mai mari pe durata de viață a produselor.

Noile măsuri menite să asigure o mai bună aplicare a acestor norme și să monitorizeze piața vor facilita controlul importurilor și exporturilor de către autoritățile vamale și de supraveghere, precum și combaterea comerțului ilegal cu gaze și echipamente conexe.

**Istoricul dosarului**

Gazele fluorurate și substanțele care diminuează stratul de ozon sunt gaze cu efect de seră foarte puternice, produse de om, care contribuie la încălzirea globală atunci când sunt eliberate în atmosferă și adesea de câteva mii de ori mai puternice decât dioxidul de carbon (CO2). Substanțele care diminuează stratul de ozon afectează, de asemenea, stratul de ozon care protejează Pământul împotriva radiațiilor ultraviolete periculoase generate de soare. Ambele grupe de substanțe au fost utilizate în mod tradițional în aplicații cotidiene, cum ar fi refrigerarea, condiționarea aerului, izolarea, protecția împotriva incendiilor, liniile electrice și ca propulsoare cu aerosoli.

În aprilie 2022, Comisia a [propus două proiecte](https://ec.europa.eu/commission/presscorner/detail/en/ip_22_2189) de regulament de revizuire a normelor privind gazele fluorurate și substanțele care diminuează stratul de ozon pentru a alinia aceste politici la obiectivele climatice ale UE și la normele internaționale în temeiul Protocolului de la Montreal privind substanțele care epuizează stratul de ozon. Regulamentele au fost, de asemenea, adaptate pentru a îmbunătăți punerea în aplicare și asigurarea respectării normelor. Colegiuitorii UE au ajuns la un [acord provizoriu](https://ec.europa.eu/commission/presscorner/detail/en/ip_23_4781) la 5 octombrie 2023. Parlamentul European a aprobat ambele regulamente la 16 ianuarie 2024, iar votul de astăzi al Consiliului finalizează procesul legislativ. Regulamentele vor intra în vigoare la 20 de zile de la data publicării în Jurnalul Oficial al Uniunii Europene.

**Pentru mai multe Informații**

[Regulamentul privind gazele fluorurate](https://data.consilium.europa.eu/doc/document/PE-60-2023-INIT/en/pdf?utm_source=dsms-auto&utm_medium=email&utm_campaign=Fluorinated+gases+and+ozone-depleting+substances%3a+Council+greenlights+new+rules+to+reduce+harmful+emissions)

[Regulamentul privind substanțele care diminuează stratul de ozon](https://data.consilium.europa.eu/doc/document/PE-61-2023-INIT/en/pdf?utm_source=dsms-auto&utm_medium=email&utm_campaign=Fluorinated+gases+and+ozone-depleting+substances%3a+Council+greenlights+new+rules+to+reduce+harmful+emissions)

[Gaze fluorurate](https://climate.ec.europa.eu/eu-action/fluorinated-greenhouse-gases_en)

[Măsuri de protecție a stratului de ozon](https://climate.ec.europa.eu/eu-action/ozone-layer/overview_en#action-to-protect-the-ozone-layer)

[Pactul verde european](https://commission.europa.eu/strategy-and-policy/priorities-2019-2024/european-green-deal_en)

\*

Cotarea la bursele de valori europene: Consiliul și Parlamentul convin asupra unui nou act legislativ

Consiliul și Parlamentul au ajuns la un acord provizoriu cu privire la Actul privind cotarea la bursă, un pachet de măsuri care va face piețele publice de capital din UE mai atractive pentru întreprinderile din UE și va facilita cotarea la bursele de valori europene a întreprinderilor de toate dimensiunile, inclusiv a IMM-urilor.

Acordul va reduce birocrația și costurile, pentru a ajuta întreprinderile europene de toate dimensiunile, în special întreprinderile mici și mijlocii, să acceseze mai multe surse de finanțare.

Acest lucru va încuraja întreprinderile să ajungă și să se mențină cotate pe piețele publice din UE. Facilitarea accesului la piețele publice va permite întreprinderilor să diversifice și să completeze mai bine sursele de finanțare disponibile.

Acordul provizoriu asigură un echilibru între simplificarea cerințelor de publicare continuă și menținerea integrității și eficienței pieței în conformitate cu cadrul privind abuzul de piață, prin restrângerea domeniului de aplicare al obligației de publicare în cazul proceselor prelungite (evenimente în mai multe etape). Obligația de publicare imediată nu mai acoperă etapele intermediare ale procesului respectiv, emitenții trebuind în schimb să publice doar informații privilegiate legate de evenimentul care finalizează procesul prelungit.

De asemenea, acordul provizoriu simplifică normele în materie de cercetare pentru investiții, pentru a crește nivelul cercetării privind IMM-urile din UE. Acest lucru este important pentru a informa potențialii investitori cu privire la perspectiva de a investi în IMM-uri și pentru a îmbunătăți vizibilitatea emitenților cotați.

Consiliul și Parlamentul au convenit că firmele de investiții trebuie să se asigure că cercetarea sponsorizată de emitent pe care o distribuie este realizată în conformitate cu codul de conduită al UE.

Acordul permite, de asemenea, regruparea plăților pentru cercetare și executarea ordinelor.

Acordul dintre Consiliu și Parlament consolidează cooperarea și coordonarea dintre ESMA și autoritățile naționale competente, de exemplu în ceea ce privește acordurile de cooperare cu țări terțe.

De asemenea, Consiliul și Parlamentul au ajuns la un acord provizoriu cu privire la Directiva privind acțiunile cu drepturi de vot multiple.

Etapele următoare

Textul acordului provizoriu va fi acum finalizat și prezentat reprezentanților statelor membre și Parlamentului European spre aprobare. Dacă sunt aprobate, Consiliul și Parlamentul vor trebui să adopte textele în mod formal.

Context

La 7 decembrie 2022, Comisia a prezentat măsuri de reducere – prin intermediul unui nou pachet privind cotarea la bursă – a sarcinii administrative pentru întreprinderile de toate dimensiunile, în special pentru IMM-uri, astfel încât acestea să poată avea un acces mai bun la finanțare pe piețele publice de capital, fără a submina integritatea pieței și protecția investitorilor. Pachetul de acte privind cotarea la bursă cuprinde:

* un regulament de modificare a Regulamentului privind prospectul, a Regulamentului privind abuzul de piață și a Regulamentului privind piețele instrumentelor financiare;
* o directivă de modificare a Directivei privind piețele instrumentelor financiare și abrogarea Directivei privind cotarea la bursă;
* o directivă privind acțiunile cu drepturi de vot multiple.

Propunerea urmărește să raționalizeze normele aplicabile întreprinderilor care trec printr-un proces de cotare la bursă și întreprinderilor deja cotate pe piețele publice din UE, cu scopul de a le simplifica pentru întreprinderi prin reducerea sarcinilor administrative și a costurilor lor, menținând, în același timp, un grad suficient de transparență, de protecție a investitorilor și de integritate a pieței.

* [Regulamentul privind cotarea la bursă – mandat de negociere cu Parlamentul European](https://data.consilium.europa.eu/doc/document/ST-10322-2023-INIT/en/pdf)
* [Regulamentul privind cotarea la bursă – mandat de negociere cu Parlamentul European – Addendum](https://data.consilium.europa.eu/doc/document/ST-10322-2023-ADD-1/en/pdf)
* [Directiva privind cotarea la bursă – mandat de negociere cu Parlamentul European](https://data.consilium.europa.eu/doc/document/ST-10323-2023-INIT/en/pdf)
* [Uniunea piețelor de capital (informații generale)](https://www.consilium.europa.eu/ro/policies/capital-markets-union/)

\*

**Mercurul: Consiliul este pregătit să înceapă discuțiile cu Parlamentul pentru a elimina complet utilizarea mercurului în UE**

Astăzi, Consiliul a adoptat **mandatul** său **de negociere** pentru discuțiile cu Parlamentul European cu privire la o propunere de eliminare treptată a utilizării amalgamului dentar și de interzicere a fabricării, importului și exportului unei serii de produse cu adaos de mercur, inclusiv a anumitor lămpi. Propunerea abordează celelalte utilizări reziduale ale mercurului în produsele din UE, în vederea creării unei Europe fără mercur.

Mandatul de negociere, care a fost convenit la nivelul Coreperului, stabilește poziția Consiliului pentru începerea negocierilor („triloguri”) cu Parlamentul în vederea elaborării textului final al actului legislativ.

Deși normele actuale interzic deja utilizarea amalgamului dentar pentru tratarea dinților la copiii sub 15 ani și la femeile însărcinate sau care alăptează, modificările **extind interdicția** la toate persoanele din UE. Consiliul a menținut data propusă de Comisie pentru eliminarea totală în UE, **1 ianuarie 2025**, cu excepția cazului în care utilizarea amalgamului dentar este considerată strict necesară de către medicul stomatolog pentru a răspunde nevoilor medicale specifice ale pacientului. Cu toate acestea, directiva a introdus o **derogare de doi ani** pentru statele membre în care persoanele cu venituri mici ar fi altfel afectate în mod disproporționat din punct de vedere socioeconomic de data de eliminare de 1 ianuarie 2025. Aceste state membre vor trebui să justifice în mod corespunzător utilizarea derogării și să notifice Comisiei măsurile pe care intenționează să le pună în aplicare pentru a obține eliminarea treptată până la 1 ianuarie 2027.

Deși a menținut interdicția de a exporta amalgam dentar începând cu 1 ianuarie 2025, astfel cum a propus Comisia, Consiliul a convenit să interzică **fabricarea și importul în UE** începând cu 1 ianuarie **2027**.

Șase **lămpi** suplimentare care conțin mercur ar face obiectul unei interdicții de fabricare, import și export începând cu 1 ianuarie 2026 și 1 ianuarie 2028, în funcție de tipul de lămpi.

Etapele următoare

Consiliul este acum gata să înceapă negocierile cu Parlamentul European pentru a conveni asupra versiunii finale a modificărilor. Odată ce se va ajunge la un acord provizoriu, textul final va trebui să fie adoptat în mod formal de ambele instituții.

Context

Regulamentul UE privind mercurul este unul dintre principalele instrumente ale UE de transpunere a Convenției de la Minamata, un tratat internațional semnat în 2013 pentru a proteja sănătatea umană și mediul împotriva efectelor negative ale mercurului. Regulamentul din 2017 acoperă întregul ciclu de viață al mercurului, de la mineritul primar până la eliminarea deșeurilor, contribuind la obiectivul final al UE de a limita și de a elimina treptat utilizarea, fabricarea și exportul de mercur și de produse cu adaos de mercur de-a lungul timpului, astfel cum se precizează în Strategia UE privind mercurul.

În iulie 2023, Comisia a propus o revizuire specifică a regulamentului pentru a aborda utilizarea rămasă a mercurului în UE, în conformitate cu obiectivul ambițios al UE de reducere la zero a poluării. Modificările propuse solicită interzicerea totală a utilizării, fabricării și exportului de amalgam dentar pentru tratamente dentare și pentru anumite tipuri de lămpi cu adaos de mercur.

* [Mandatul de negociere al Consiliului](https://data.consilium.europa.eu/doc/document/ST-5981-2024-INIT/en/pdf)
* [Propunerea Comisiei de revizuire a Regulamentului privind mercurul](https://eur-lex.europa.eu/legal-content/RO/TXT/?uri=COM:2023:395:FIN)
* [Convenția de la Minamata privind mercurul (site-ul oficial)](https://minamataconvention.org/en)

\*

Mercurul: Consiliul este pregătit să înceapă discuțiile cu Parlamentul pentru a elimina complet utilizarea mercurului în UE

Consiliul a adoptat **mandatul** său **de negociere** pentru discuțiile cu Parlamentul European cu privire la o propunere de eliminare treptată a utilizării amalgamului dentar și de interzicere a fabricării, importului și exportului unei serii de produse cu adaos de mercur, inclusiv a anumitor lămpi. Propunerea abordează celelalte utilizări reziduale ale mercurului în produsele din UE, în vederea creării unei Europe fără mercur.

Mandatul de negociere, care a fost convenit la nivelul Coreperului, stabilește poziția Consiliului pentru începerea negocierilor („triloguri”) cu Parlamentul în vederea elaborării textului final al actului legislativ.

Deși normele actuale interzic deja utilizarea amalgamului dentar pentru tratarea dinților la copiii sub 15 ani și la femeile însărcinate sau care alăptează, modificările **extind interdicția** la toate persoanele din UE. Consiliul a menținut data propusă de Comisie pentru eliminarea totală în UE, **1 ianuarie 2025**, cu excepția cazului în care utilizarea amalgamului dentar este considerată strict necesară de către medicul stomatolog pentru a răspunde nevoilor medicale specifice ale pacientului. Cu toate acestea, directiva a introdus o **derogare de doi ani** pentru statele membre în care persoanele cu venituri mici ar fi altfel afectate în mod disproporționat din punct de vedere socioeconomic de data de eliminare de 1 ianuarie 2025. Aceste state membre vor trebui să justifice în mod corespunzător utilizarea derogării și să notifice Comisiei măsurile pe care intenționează să le pună în aplicare pentru a obține eliminarea treptată până la 1 ianuarie 2027.

Deși a menținut interdicția de a exporta amalgam dentar începând cu 1 ianuarie 2025, astfel cum a propus Comisia, Consiliul a convenit să interzică **fabricarea și importul în UE** începând cu 1 ianuarie **2027**.

Șase **lămpi** suplimentare care conțin mercur ar face obiectul unei interdicții de fabricare, import și export începând cu 1 ianuarie 2026 și 1 ianuarie 2028, în funcție de tipul de lămpi.

Etapele următoare

Consiliul este acum gata să înceapă negocierile cu Parlamentul European pentru a conveni asupra versiunii finale a modificărilor. Odată ce se va ajunge la un acord provizoriu, textul final va trebui să fie adoptat în mod formal de ambele instituții.

Context

Regulamentul UE privind mercurul este unul dintre principalele instrumente ale UE de transpunere a Convenției de la Minamata, un tratat internațional semnat în 2013 pentru a proteja sănătatea umană și mediul împotriva efectelor negative ale mercurului. Regulamentul din 2017 acoperă întregul ciclu de viață al mercurului, de la mineritul primar până la eliminarea deșeurilor, contribuind la obiectivul final al UE de a limita și de a elimina treptat utilizarea, fabricarea și exportul de mercur și de produse cu adaos de mercur de-a lungul timpului, astfel cum se precizează în Strategia UE privind mercurul.

În iulie 2023, Comisia a propus o revizuire specifică a regulamentului pentru a aborda utilizarea rămasă a mercurului în UE, în conformitate cu obiectivul ambițios al UE de reducere la zero a poluării. Modificările propuse solicită interzicerea totală a utilizării, fabricării și exportului de amalgam dentar pentru tratamente dentare și pentru anumite tipuri de lămpi cu adaos de mercur.

* [Mandatul de negociere al Consiliului](https://data.consilium.europa.eu/doc/document/ST-5981-2024-INIT/en/pdf) /
* [Propunerea Comisiei de revizuire a Regulamentului privind mercurul](https://eur-lex.europa.eu/legal-content/RO/TXT/?uri=COM:2023:395:FIN)
* [Convenția de la Minamata privind mercurul (site-ul oficial)](https://minamataconvention.org/en)

\*

Șoferii de autocare: Consiliul și Parlamentul ajung la un acord pentru îmbunătățirea condițiilor de muncă

Pentru a îmbunătăți siguranța rutieră și condițiile de muncă ale conducătorilor auto care prestează servicii ocazionale de transport cu autobuzul și autocarul în Europa, președinția Consiliului și negociatorii Parlamentului European au ajuns la un acord provizoriu cu privire la propunerea de revizuire a normelor din 2006 privind perioadele de conducere și perioadele de repaus în sectorul **transportului ocazional de călători**.

*”Suntem mândri că am ajuns atât de rapid la un acord cu Parlamentul în acest dosar important. Noile norme privind pauzele și perioadele minime de repaus vor asigura condiții de muncă mai bune pentru șoferii de autocare și vor garanta servicii mai bune pentru călătoriile în scop turistic în Europa.” -* Georges Gilkinet, ministrul belgian al mobilității

**Principalele obiective ale regulamentului revizuit**

Legislația revizuită constă în modificări circumscrise ale regulamentului din 2006 care vizează introducerea unei anumite **flexibilități** bine definite, prin derogare și la alegerea șoferului, în dispozițiile privind pauzele și perioadele de repaus pentru șoferii profesioniști care efectuează transporturi ocazionale de călători, cum ar fi transportul cu **autocare**.

Ca urmare, legea revizuită urmărește să adapteze mai bine acest sector la **ritmul său de lucru specific** și să asigure călătorilor servicii mai bune. Ea nu modifică însă în niciun fel duratele maxime de conducere sau perioadele minime de repaus pentru șoferii profesioniști în cauză.

**Elemente-cheie ale acordului provizoriu**

Acordul provizoriu păstrează orientarea principală a propunerii Comisiei. Colegiuitorii au modificat însă unele aspecte ale propunerii, legate în principal de **domeniul de aplicare** al normelor specifice privind perioadele de repaus, după cum urmează:

* flexibilitate în împărțirea perioadei minime de repaus necesare de 45 de minute în **două pauze** repartizate pe parcursul perioadei de conducere de 4,5 ore
* flexibilitatea de **a amâna perioada de repaus zilnic cu o oră**, cu condiția ca timpul de conducere total acumulat în ziua respectivă să nu fi depășit șapte ore și ca această opțiune să fie exercitată o singură dată în timpul unei călătorii cu o durată de cel puțin șase zile sau de două ori în timpul unei călătorii de cel puțin opt zile
* flexibilitatea de **a amâna perioada de repaus săptămânal** cu până la 12 zile consecutive după o perioadă de repaus săptămânal anterioară obișnuită
* ultima opțiune menționată, utilizată deja în serviciile internaționale, ar putea fi aplicată în prezent și **serviciilor naționale**

Pe lângă acestea, standardele de siguranță rutieră sunt păstrate și ameliorate de legea revizuită printr-un cadru de **control consolidat**. S-a căzut de acord și asupra unei căi către **formulare digitale** ușor de utilizat și care ușurează controlul. Mai concret:

* în ceea ce privește **dispozițiile în materie de control**, acordul provizoriu prevede că documentația necesară pentru utilizarea derogărilor este o singură foaie de parcurs la bord, care va fi înlocuită cu un **formular digital** după finalizarea unui studiu al Comisiei în acest sens
* documentația de la bord se extinde la **deplasările anterioare** efectuate într-o anumită perioadă de timp, pentru care trebuie să se păstreze copii la bord, pe suport de hârtie sau în format electronic
* tranziția spre digitalizare este sprijinită în continuare de necesitatea de a modifica **specificațiile tahografului** până la cel târziu 18 luni de la intrarea în vigoare a regulamentului, astfel încât tipul de transport de călători să poată fi citit din aparat, iar cerința de a deține la bord documente pentru călătoriile anterioare nu se va aplica atunci când este utilizat tahograful
* regulamentul revizuit clarifică faptul că **încălcările** normelor privind tahograful comise pe teritoriul unui alt stat membru pot fi sancționate în statul membru în care au fost constatate

**Etapele următoare**

În urma acordului provizoriu de astăzi, lucrările tehnice vor continua în vederea prezentării spre aprobare ambelor instituții a unui text de compromis al regulamentului revizuit în săptămânile următoare. Din partea Consiliului, președinția belgiană intenționează să înainteze textul reprezentanților statelor membre (Coreper) în vederea aprobării cât mai curând posibil. Textul va fi apoi supus unei revizuiri de către experții juriști-lingviști înainte de a fi adoptat oficial de colegiuitori, de a fi publicat în Jurnalul Oficial al UE și de a intra în vigoare.

**Informații generale**

În cursul adoptării „pachetului privind mobilitatea I” în 2020, Comisia Europeană s-a angajat să evalueze caracterul adecvat al normelor privind perioadele de conducere, pauzele și perioadele de repaus pentru conducătorii auto care efectuează transporturi rutiere ocazionale de călători [Regulamentul (CE) nr. 561/2006]. În pofida diferențelor obiective în ceea ce privește mediul de lucru, dispozițiile sociale adoptate în 2020 nu fac nicio distincție între transportul de marfă și cel de călători, nici între serviciile regulate și cele ocazionale.

Normele privind perioadele de conducere, pauzele și perioadele de repaus în transportul rutier reprezintă un subiect de dezbatere începând din 1969. Consiliul a introdus norme specifice pentru serviciile de transport de călători în 1985, dar acestea au fost apoi eliminate în 2006 și au fost reintroduse doar parțial în 2009 (pentru serviciile ocazionale de transport internațional de călători). Domeniul de aplicare al acestei propuneri, prezentată de Comisie la 24 mai 2023, se limitează la serviciile ocazionale de transport național și internațional de călători, care sunt cele mai relevante pentru turism. Propunerea urmărește să introducă trei elemente de flexibilitate în normele privind pauzele și perioadele de repaus ale conducătorilor auto implicați în transportul ocazional de călători. Propunerea afectează aproximativ 3% din transportul de călători cu autobuzul la nivelul UE.

* [Regulament revizuit privind pauzele și perioadele de repaus în serviciile ocazionale de transport de călători, abordarea generală a Consiliului, 4 decembrie 2023](https://data.consilium.europa.eu/doc/document/ST-15972-2023-INIT/ro/pdf)
* [Regulamentul de modificare a Regulamentului (CE) nr. 561/2006 în ceea ce privește pauzele și perioadele de repaus în serviciile ocazionale de transport de călători, propunerea Comisiei, 24 mai 2023](https://data.consilium.europa.eu/doc/document/ST-9734-2023-INIT/ro/pdf)

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/